ועדת הכלכלה, כנסת 20, פרוטוקול מספר 188, 2016-03-02 09:30

איתן כבל: בוקר טוב לכם.

איתן כבל: אני שמח לפתוח ישיבה נוספת של ועדת הכלכלה של הכנסת.

איתן כבל: חבר הכנסת איתן ברושי, מציע החוק, חברות וחברים, אנחנו מתחילים את הבוקר בהצעת החוק שמוביל חבר הכנסת איתן ברושי עם קבוצה מאוד נכבדת של חברי כנסת.

איתן כבל: הצעת חוק ייצור חשמל מאנרגיה מתחדשת, התשע"ה-2015, פרק א' - - - פרק ב', פרק ג'.

איתן כבל: וואלה, כתבת הרבה.

איתן כבל: בכל מקרה, כמו שאנחנו תמיד נוהגים בכל הנוגע להצעות חוק, אנחנו לא נתחיל היום את ההקראה.

איתן כבל: אנחנו מדברים על הצעת החוק, על העקרונות שלה ואם יש הבנות ואיפה עלולים להיות הוויכוחים וכל הדברים האלה, כדי שלאחר מכן, כשמתחילה ההקראה, היכולת שלנו לזרום בתוך החוק היא הרבה יותר גדולה מאשר כשאנחנו מתחילים לקרוא חוק ואתה לא מבין את הנשמה של החוק ואת המהות ולאן הוא רוצה להגיע.

איתן כבל: אז מה שנראה בהתחלה קשה גורם לכך שאחר כך הדרך היא קלה מאוד.

איתן כבל: אבל יחד עם זאת, אני רוצה לעדכן אתכם בכמה וכמה דברים: מי שלא יודע, כאן, סביב השולחן, שאני רתום, כל כולי, לעניין הזה של אנרגיה מתחדשת, נמצא כאן חברי, מר איתן פרנס, נשיא איגוד האנרגיה המתחדשת העולמית, ואני מברך אותו, שהכניס אותי בכל כוחו לתוך התהליך הזה כבר לפני שנים, ואני רואה מבחינתי את הנושא הזה כאתגר.

איתן כבל: כיוון שכך, אני גם יכול לומר לכם שאמורה להתקיים, נדמה לי היום, פגישה שלי עם מנכ"ל משרד התשתיות הלאומיות, האנרגיה והמים והצוות שלו בשלל נושאים הנוגעים למשרד, ובכלל זה נושא האנרגיה המתחדשת.

איתן כבל: אתם יכולים לראות במקום הזה בית לאנרגיה המתחדשת.

איתן כבל: ויתרה מכך אני אומר: בימים פה, שעדיין מתווכחים על גז וכן גז ולא גז, העולם כבר התחיל, העביר הילוך או מתחיל להעביר הילוך בכל הנוגע לאנרגיה מתחדשת.

איתן כבל: ורק בחודש-חודשיים האחרונים נחשפנו לפרויקטים ענקיים שלא היו כדוגמתם בכל הנוגע לאנרגיה מתחדשת, בבריטניה ובעוד מקומות אחרים בעולם, שאני חושב שפה אתם לא מסוגלים לדמיין.

איתן כבל: זאת אומרת, סדר גודל כזה של פעולה.

איתן כבל: ואין שום סיבה בעולם שהמחשבה הזאת לא תתחיל לקבל צורה אצלנו.

איתן כבל: הצעת החוק, כמו שחבר הכנסת איתן ברושי, חברי, מביא היום היא חלק מתהליך שאנחנו צריכים לדחוף ולקדם.

איתן כבל: אז כמו שאמרתי לכם.

איתן כבל: גם מר עדי מינץ, אתה יכול לראות בי, בשטחים הכבושים, פרטנר לעניינים האלה.

איתן כבל: אז אני אומר את זה לראות עם כל מה שהוא יכול, באמת, לקדם את התהליך הזה.

איתן כבל: אין גבולות מבחינתי.

איתן כבל: אני אומר זאת בצורה הכי ברורה.

איתן כבל: ובכן, המנכ"ל, לצערי, לא יכול להגיע הבוקר ונמצא כאן הסמנכ"ל, נכון?

<יובל זוהר: לא.

איתן כבל: מי?

<לאה ורון: מנהל תחום אנרגיות מתחדשות.

איתן כבל: שמך.

איתן כבל: שם ותפקיד.

<יובל זוהר: יובל זוהר.

איתן כבל: אני נותן לך רבע שעה להציג את אשר אתה מבקש להציג.

איתן כבל: בבקשה, אדוני.

איתן כבל: שם ותפקיד לפרוטוקול ואדוני יציג.

<יובל זוהר: בוקר טוב.

<יובל זוהר: יובל זוהר, מנהל תחום אנרגיות מתחדשות במשרד התשתיות הלאומיות, האנרגיה והמים, ובעצם כבר חלק מרשות החשמל החדשה.

<יובל זוהר: טוב.

<יובל זוהר: נקדיש את הדקות הקרובות לעדכון המדיניות שעומדת כרגע על הפרק לגבי השגת היעדים שנקבעו בהחלטות ממשלה קודמות: זה 10% אנרגיות מתחדשות לשנת 2020.

<יובל זוהר: וגם לאור היעדים החדשים - - -

איתן כבל: יובל, אני רוצה לכוון אותך עוד יותר, ברשותך, וזה לא על חשבון זמנך.

איתן כבל: אני רוצה שתגדיר לי את היעד.

איתן כבל: תתחיל עם הגדרת היעד, ותעשה לי איך אתם מבקשים להגיע ליעד הזה.

איתן כבל: קודם כל, שלא נהיה במתח.

איתן כבל: שים לנו את הכותרת: זה אנחנו רוצים להגיע.

איתן כבל: עכשיו, בוא, תסביר לי איך אתה רוצה לעשות את זה.

איתן כבל: בבקשה.

<יובל זוהר: הנה מצבת כל היעדים שהוגדרו עד היום בהחלטות ממשלה מול תמונת מצב נוכחית.

<יובל זוהר: זה לא יעד, אלא זו תמונת מצב עדכנית לסוף 2015, שבה המשק נמצא בסדר גודל של כ-2.6% ייצור אנרגיה ממתקנים מתחדשים, מתוך סך הצריכה המשקית בשנת 2015 – צריכת החשמל.

<יובל זוהר: במונחי אנרגיה.

<יובל זוהר: לא במונחי הספק מעודכן.

<יובל זוהר: יש לנו את היעד הקרוב של 2020 – 10% באנרגיות מתחדשות.

<יובל זוהר: שוב, מתוך הצריכה הכללית המשקית שתהיה באותה שנה.

<יובל זוהר: וכחלק מההיערכות לקראת ועידת האקלים בפריז, שהתקיימה לפני מספר חודשים בהשתתפות רוב מדינות העולם ועסקה בהפחתת גזי חממה, נגזרו יעדים, גם באנרגיות מתחדשות - - -

איתן כבל: לעולם או - - -?

<יובל זוהר: לעולם כולו, אבל - - -

איתן כבל: 17% בלבד?

<יובל זוהר: 17% זה היעד של מדינת ישראל.

איתן כבל: למה שלנו רק 17%?

<יובל זוהר: היעד נמדד לפי אחוז ההפחתה של פליטות co2 – גזי חממה.

<יובל זוהר: למעשה, ישראל, בשונה ממדינות אחרות, שהיא מדינה צומחת וגדלה, מדדה את עצמה לפי תמ"ג לנפש, פליטות לפי נפש ולא באחוזים אבסולוטיים.

<יובל זוהר: קשה לנו להתחרות עם יעדים של מדינות גדולות, כמו סין, ארצות הברית וכדומה.

<יובל זוהר: לכן מהיעד של פליטות בנפש, של הפחתת גזי החממה, נגזר יעד של אנרגיות מתחדשות – 17%.

<יובל זוהר: יעד של הפחתה, של התייעלות אנרגטית בצריכת החשמל - - -

איתן כבל: אבל מר יובל זוהר, למה כדאי?

איתן כבל: למה צריך ללכת לזה רק מנקודת ההפחתה של גזי החממה?

איתן כבל: שזה עניין חשוב לכשעצמו.

איתן כבל: למה לא נלך, איך אומרים, כבר במקביל ונראה בזה גם יעד של הפחתה וגם הגדלה באופן אבסולוטי של היכולת האנרגטית שלנו מאנרגיה מתחדשת?

<יובל זוהר: שאלה מצוינת.

איתן כבל: עניינית.

מנואל טרכטנברג: עניינית.

מנואל טרכטנברג: ולכן אני חייב להגיד שאני מאוד-מאוד מופתע מהמספרים האלה.

איתן כבל: וגם אני.

מנואל טרכטנברג: כי המספרים האלה, בעצם, החל מ-2010 זה בעצם ירידה בקצב.

מנואל טרכטנברג: ירידה מאוד משמעותית בקצב הגידול.

מנואל טרכטנברג: כלומר שזה הפוך ממה שהייתי מצפה.

איתן כבל: זאת אומרת, אם אני מסתכל על 2015 ואני מסתכל על 2030, אני רציתי לראות מספרים אחרים לגמרי.

איתן ברושי: יושב ראש הוועדה , רק צריך להגיד שזו החלטת ממשלה.

איתן כבל: תודה רבה.

איתן כבל: תודה שאדוני יידע אותי.

איתן ברושי: לא.

איתן ברושי: זה לא היעד שלו.

איתן כבל: מאתמול ישבנו בהחלטות ממשלה על איזה עניין.

איתן כבל: איך?

איתן כבל: מה זה היה מ-2002?

<לאה ורון: המצלמות.

<לאה ורון: A3 – מצלמות המהירות.

איתן כבל: מצלמות.

איתן כבל: 2002.

איתן כבל: ועד שכבר התחילו אותן, הכול חרבנה.

איתן כבל: אז מה, החלטת ממשלה – אפשר לחשוב.

איתן כבל: משה רבינו ירד מסיני.

<יובל זוהר: השאלה וגם ההערה היא בהחלט נכונה, ולכן צריך לעשות הבחנה.

<יובל זוהר: היעד שקיבלה הממשלה, וזה גם מוגדר ככה בהחלטת הממשלה 542 מספטמבר 2015, הוא יעד שנובע מצמצום גזי חממה בלבד.

<יובל זוהר: וגם כתוב בניסוח: לכל הפחות 17%.

<יובל זוהר: זה איננו יעד משרד התשתיות הלאומיות, האנרגיה והמים ל-2030, ויכול להיות שהמשרד יגבש יעד אחר, גבוה יותר.

<יובל זוהר: אבל זה היעד המזערי שהמדינה הולכת אליו.

<יובל זוהר: מעבר לזה, ובנוסף לירידת העליות, צריך לזכור שבהיבט של אנרגיות מתחדשות יש לנו את כל הנושא של האינטגרציה של האנרגיות המתחדשות ברשת, שהן ברובן, ולפחות בישראל, בטכנולוגיות הישימות הן אנרגיות תנודתיות.

<יובל זוהר: ולכן השאלה של השתלבותן בתוך רשת החשמל היא לא עניין של מה בכך, ויש משמעויות גם לקליטה שלהן ברשת.

<יובל זוהר: ולכן, ככל שהיעדים הולכים וגדלים, גם משמעויות, מבחינת עלויות ומשמעויות אחרות מבחינה תשתיתית, צריך לקחת אותם בחשבון.

איתן כבל: מר יובל זוהר, אוקיי, מתי המשרד ישב ויגזור?

איתן כבל: זאת אומרת, מתי המשרד יתפנה מלעסוק בגז ויתפנה גם לעסוק באנרגיה מתחדשת בעניין הזה שיקבע את היעדים שלו?

<יובל זוהר: רק אתמול או שלשום פורסמה, נדמה לי, תכנית אב ל-2016, כחלק מפרסום שקיפות מלאה בכל תכניות העבודה של כל משרדי הממשלה.

<יובל זוהר: הדברים בראשי פרקים כבר לוקחים בחשבון את ההתקדמות לכיוון היעדים האלה.

<יובל זוהר: גם היעדים האלה - - -

איתן כבל: בשבתך כראש התחום – סליחה, כי אני מבין את הדברים שלך מהר – כראש תחום, שבאמת אני כבר אומר לך: תראה במקום הזה בית.

איתן כבל: אני אומר את זה בצורה הכי ברורה.

איתן כבל: כל דבר שאתה תחשוב לנכון שאנחנו יכולים לסייע לך לקדם את הדברים האלה, תראה במקום הזה בית.

איתן כבל: אני אומר את זה לך כאן ובצורה ברורה.

איתן כבל: אחת.

איתן כבל: שתיים.

איתן כבל: אבל תענה לי עד כמה שאתה יכול בכנות.

איתן כבל: בכל זאת, אתה מסתובב במסדרונות: האם המשרד בהרכבו הנוכחי רואה את האנרגיה, את ייצור החשמל מאנרגיה מתחדשת, באמת כיעד?

איתן כבל: זאת אומרת, שהוא בא ואומר: חברות וחברים, אנחנו הולכים להרים את העסק הזה בכל הכוח.

איתן כבל: או שיש פחם, יש מזוט, יש גז ויש גם אנרגיה מתחדשת, שהיא קצת אולי יקרה לנו, כאילו בהשקעות, ולא משתלם כל כך - - -

<אבי פלדמן: יקרה לנו בתקציב.

איתן כבל: או בתקציב.

איתן כבל: כן.

איתן כבל: זו כוונתי.

איתן כבל: כי היכולת לחלום ולראות דברים בעשור, מה זה יכול לעשות – היא קצת קשה לפעמים לכולנו או לרובנו.

<יובל זוהר: התשובה היא חיובית.

<יובל זוהר: הסיבה שאנחנו נמצאים פה היא משום שאנחנו לא רואים בהחלטות הממשלה איזושהי המלצה, אלא רוצים לעמוד בהן, להשיג את היעדים.

<יובל זוהר: וחלק מהתכנית הזאת בעצם נועד להשלים את הפער בין המצב הנוכחי לבין הצורך לעמוד ביעדי הממשלה.

<יובל זוהר: מתחילים ביעדים הקרובים – 10% ב-2020.

<יובל זוהר: התכנית ל-15 שנה קדימה היא קצת יותר מורכבת, תדרוש יותר משאבי זמן, אבל גם היא תוצג בסופו של דבר.

איתן כבל: קוראים לזה על משקל אבנים שחקו מים.

איתן כבל: גם אם לא נעשה כלום - - -

מנואל טרכטנברג: עכשיו, אני רוצה להגיד כמה דברים.

מנואל טרכטנברג: יש שני תהליכים חשובים: אחד, זה התייעלות אנרגטית.

מנואל טרכטנברג: השני, זה הכנסה של טכנולוגיות ייצור חשמל - - -.

מנואל טרכטנברג: עכשיו, למה זה קשור?

מנואל טרכטנברג: מכיוון שאם אתה מצליח, דרך ההתייעלות האנרגטית, בוא נגיד, נניח לרגע שאתה מקבע את כמות החשמל, אוקיי?

מנואל טרכטנברג: ואתה הולך על כל דלתא, על האנרגיות המתחדשות, אז אתה תגיע לתוצאות אחרות לגמרי.

מנואל טרכטנברג: זה לא איפה שאנחנו נמצאים כיום.

מנואל טרכטנברג: אוקיי?

מנואל טרכטנברג: לכן, הדגש צריך להיות גם וגם.

מנואל טרכטנברג: גם על התייעלות אנרגטית וגם על עמידה על כך שכל תוספת צריכה להיות בזה.

מנואל טרכטנברג: הדבר הנוסף זה העניין של הביזור.

מנואל טרכטנברג: של גיוון בביזור של ייצור חשמל.

מנואל טרכטנברג: במדינת ישראל זה עניין אסטרטגי.

מנואל טרכטנברג: והאנרגיות המתחדשות מאפשרות הרבה יותר ביזור יעיל - -

<עדי מינץ: ביטחון אנרגטי.

מנואל טרכטנברג: - - מאשר בייצור חשמל על ידי מזוט או פחם או - - -.

מנואל טרכטנברג: כי שם היתרונות לגודל הם עצומים.

מנואל טרכטנברג: אוקיי?

מנואל טרכטנברג: והדבר האחרון זה העניין של הבנייה החדשה.

מנואל טרכטנברג: בהינתן שמדינת ישראל הולכת לבנות בכמויות אדירות – 50 אלף, 60 אלף דירות לשנה – וזה ברור מה הדרישות האנרגטיות משם, הדברים צריכים להיות משולבים: גם ההתייעלות האנרגטית, גם ההטמעה של אנרגיות מתחדשות בבנייה החדשה.

מנואל טרכטנברג: אני לא רואה שכל זה בא - - -

איתן כבל: אני מוכן להתערב איתך שאין שום.

איתן כבל: זאת אומרת, יכול להיות שיש איזה נייר שמישהו כתב באיזשהו מקום.

איתן כבל: אין שום תפיסה של העניין הזה.

איתן כבל: ברור.

איתן כבל: כי יותר זול שהשר יוציא הנחיה להמשיך להשתמש בפחם, שזה לכולי עלמא.

איתן כבל: המשרד שאמור להיות זה שנשכב על הגדר כדי שלא.

איתן כבל: אולי אתה אומר את זה בגלל שאנחנו מדינת עימות, אז אולי צריך לשמר איזה משהו, שאם חס וחלילה - - - לנו איזה סוג של תמהיל, אתה יודע, כזה או אחר.

מנואל טרכטנברג: אמרתי.

מנואל טרכטנברג: צריך להיות - - -

איתן כבל: אבל זה בתמהול.

איתן כבל: לא כמסה קריטית.

איתן ברושי: אני חייב להגן, אני מוכן להגיב לדברים של חבר הכנסת מנואל טרכטנברג: תראו, כמי שיזם את החוק והשקענו מאמץ גדול להגיע להבנה בין הממשלה לביננו; כשאומרים ממשלה זה בעיקר משרדי התשתיות הלאומיות, האנרגיה והמים והגנת הסביבה.

איתן ברושי: מי שמכיר את חילוקי הדעות יודע שהמלאכה לא קלה בהבנות, ולכן הזכרתי שאת היעדים קובעת הממשלה.

איתן ברושי: בהבנות שאנחנו הגענו נאמר שהחוק לא יגדיר את היעדים אלא יסתמך על החלטת הממשלה, שהעדיפה שלא הכנסת תגדיר את היעד, אלא היא תגדיר אותו.

איתן ברושי: ומטרת הדיון הזה הוא לגלגל את החוק, ככל האפשר מוקדם.

איתן ברושי: אומרים, ובטח חבר הכנסת מנואל טרכטנברג מכיר ויושב ראש הוועדה והוותיקים מכירים שפעם באו ללוי אשכול ואמרו לו: בוא נעבור לחמישה ימי עבודה בשבוע, אז לוי אשכול אמר: בואו נתחיל ביום אחד.

איתן ברושי: במציאות של התוצאות ב-2015 ו-2016, היעדים שמוצגים פה הם לא פשוטים גם להשגה עם הביקורת שהם לא מספיק רחוקים.

איתן ברושי: בכלל, יעד שמגיעים אליו, סימן שהיה קרוב מדי.

איתן ברושי: אבל אני רוצה לחזור לחוק ולומר שהדיון הזה, מטרתו להביא ככל האפשר את החוק, משום שהוא נולד, בעיקר לא כי היעדים לא היו נכונים – כי הביצוע היה כושל.

איתן ברושי: והבעיה העיקרית של הממשלה, והיושב ראש צודק, זה יותר בבעיית הביצוע.

איתן ברושי: בין אמר לעשה בהחלטות הממשלה יש ת"ק פרסה.

איתן ברושי: ולכן, לפי דעתי, מצוות החוק הזה, היא ככל האפשר לצאת לאוויר העולם כדי שהיעדים האלה, חבר הכנסת מנואל טרכטנברג, לא יסתבר שהיו רחוקים מדי.

איתן כבל: איתן מושבך.

איתן כבל: אני רוצה להגיד לך את הדבר הבא: אני לא חלוק עליך בעניין.

איתן כבל: פה, בכלל, בוועדה הזו, אני מוביל את הגישה שבעולם המדיניות הציבורית קוראים לזה הגישה התוספתית.

איתן כבל: אני לא מאמין כל הזמן בלעקור, לעקור, להפוך ולהתחיל את הכול מחדש – אתה לא מגיע לכלום.

איתן כבל: כלום אתה לא מגיע.

איתן כבל: אבל פה, לבנה על לבנה.

איתן כבל: אני כל פרויקט רואה אותו כמו תצרף.

איתן כבל: כי אני כל הזמן מנסה לסדר ולסדר.

איתן כבל: ואני יודע, אני מתוך תקווה שזה שיבוא אחריי יוסיף עוד נדבך נוסף.

איתן כבל: אבל אני אומר לך את הדבר הבא: בכל הכבוד לממשלה, שהיא רוצה לקבוע את היעדים – בוודאי.

איתן כבל: הכנסת בכלל היא נטל על הממשלה במידה רבה.

איתן כבל: היא נטל כשהיא לא עושה את עבודתה.

איתן כבל: קל וחומר כשהיא תעשה את עבודתה.

לומר לכם: בבקשה, תמשיך.

<יובל זוהר: רק בהתייחס לנושא ההתייעלות האנרגטית והבנייה הירוקה, שאמנם לא חלק מהדיון הזה, ההתייעלות האנרגטית, אבל התכניות של ההתייעלות האנרגטית לצורך עמידה ביעדים האלה של 2030 לוקחות בחשבון גם נושא של בנייה חכמה, בנייה ירוקה.

<יובל זוהר: יש לזה עלויות מבחינת - - -

איתן כבל: בראש העין בונים עכשיו אלפי יחידות דיור.

<יובל זוהר: זה כנראה משהו שהתחילו לתכנן אותו לפני כמה שנים.

<יובל זוהר: אבל התכניות קדימה לוקחות בחשבון את זה, וזה, דרך אגב, נתקל גם בהתנגדויות של החברות הקבלניות, שמבחינתן זה מייקר את העלויות, וזה לא הדבר הראשון שנראה להן - - -

מרדכי יוגב: רק להסב את תשומת הלב שיש פער בין החוק לבין ההצגה של.

מרדכי יוגב: אתה ביקשת שיהיה - - -

איתן כבל: לא, עדיין אני לא.

איתן כבל: הוא מציג.

איתן כבל: אנחנו יצאנו מחוץ לאטמוספירה.

איתן כבל: כאילו, אתה יודע, נתנו קצת סקירה, כי אנחנו רוצים להבין איך המשרד בכלל מתייחס ביעדיו או בתפיסתו לכל התהליך הזה, ולאט לאט ניכנס.

איתן כבל: אחר כך ניכנס פנימה לתוך החוק.

איתן כבל: בבקשה.

<יובל זוהר: בעצם, יש שני נדבכים עיקריים למה שאני רוצה להראות: אחד, זה הסטטוס הנוכחי של שוק האנרגיות המתחדשות.

<יובל זוהר: והדבר השני: מה עיקרי התכנית לפעולה בשביל להשיג את היעדים.

<יובל זוהר: אז כמו שאמרנו, אנחנו רוצים בשלב ראשון להגיע ל-10% ב-2020.

<יובל זוהר: יש לנו יעדים שאפתניים גם ל-2030.

<יובל זוהר: כאשר הנחות הבסיס שבדקנו – איך אפשר להגיע לעמידה ביעדים, הן בעצם לקחו בחשבון שלושה פרמטרים עיקריים: אחד, זה מה תהיה צריכת החשמל המשקית עד 2030.

<יובל זוהר: יש תרחישים שונים.

<יובל זוהר: יש תחזיות שונות לגידול התמ"ג, שמושפע כמובן מגידול האוכלוסייה וצמיחת המשק.

<יובל זוהר: התבססנו על התרחישים המובילים.

<יובל זוהר: יש את התחזית שלנו, שלוקחת בחשבון את כל הסיכונים הכרוכים בפרויקטים באנרגיות מתחדשות, כאלה ואחרים, לפי הטכנולוגיות, ועשינו את התחזית כפי שאנחנו רואים אותה על בסיס היכרות עם הפרויקטים השונים, כולל היכרות מקרוב עם הפרויקטים הגדולים.

<יובל זוהר: והערכת מלאי תכנוני של קרקעות, משום שיש גם חשיבות לאפשרות לממש את השינוי ואת התוספות בתמהיל הדלקים באנרגיות מתחדשות.

<יובל זוהר: ואם אנחנו רוצים לשחרר מכסות נוספות, צריך להיות ברור שגם נוכל לממש אותן עד 2020.

<יובל זוהר: ולכן הזמינות של איזשהו מלאי קרקעי, מאוד חשובה בעניין הזה.

<לאה ורון: איפה הן יסתובבו?

<יובל זוהר: באזור מעלה גלבוע ורמת סירין.

<יובל זוהר: בסוף 2015, מול מצבת מכסות ומכרזים, שמסתכמת בסדר גודל של כ-3,000 מגה-ואט, בפועל מחוברים לרשת, פועלים ומפיקים חשמל, כ-800 מגה-ואט.

<יובל זוהר: זאת אומרת, קרוב ל-27%, 28%, מהמכסות המקוריות.

<יובל זוהר: יש עוד סדר גודל של 400 מגה-ואט בסגירות פיננסיות.

<יובל זוהר: זאת אומרת, מתקנים שהם כבר סגורים פיננסית.

<יובל זוהר: יש להם אישור תעריפי ומוקמים ברמת התקדמות, כזאת או אחרת, וצפוי להניח שיתחברו לרשת בתקופה הקרובה, בשנים הקרובות.

<יובל זוהר: כל אחד בהתאם לחיי משך הקמת המתקן.

איתן כבל: אל תיכנס איתי לכל הדברים האלה.

איתן כבל: ממילא הם לא יתקיימו.

<יובל זוהר: זה דווקא הדברים שכן מתקיימים.

איתן כבל: בסדר.

איתן כבל: נחיה ונראה.

<יובל זוהר: אם נתרגם את מה שראינו קודם למונחי אנרגיה, בעצם שוק שהיה בנקודת האפס באזור שנת 2010, צמח לכושר יצור במתקני אנרגיות מתחדשות, שהוקמו ופועלים ומחוברים לרשת, של כ-2.6%.

<יובל זוהר: זה אמנם גידול דו-ספרתי במונחי תשואה, אבל זה עדיין מספרים מאוד נמוכים יחסית להיקף הייצור הכולל שאנחנו רוצים לראות ב-2020 וקדימה.

<אסא לוינגר: מה היה היעד ל-2014?

<קריאה: 5%.

<יובל זוהר: היה יעד ביניים של 5%.

<קריאה: שלא עומדים בו.

איתן כבל: מר יובל זוהר, אני רוצה רק להגיד לך את הדבר הבא, ברשותך: תראה, התקיים כאן דיון.

איתן כבל: אני לא יודע אם אתה היית או השתתפת בו או לא.

איתן כבל: והדרך לגיהינום צופה כוונות טובות.

איתן כבל: ומספר המכשלות שמתקיימות בדרך כדי לממש.

איתן כבל: ואני אומר לך: לפעמים אני מרגיש לא כיושב ראש ועדה, שהיא ועדת כנסת, שהיא גורם של הרשות המחוקקת, אלא הרשות המבצעת.

איתן כבל: במובן הזה שאם אנחנו הולכים מהפרויקטים ברמת הגולן ועד פרויקטים ברחבי הארץ, בכל הנוגע: מתמ"אות, תב"עות – אלף אחד דברים.

איתן כבל: שאיך שאתה רק קורא את המסמך שאתה מקבל מהוועדה הארצית לתכנון ובנייה, אתה כבר אומר: פרויקט אני לא אקים.

איתן כבל: מהשתיים-שלוש נקודות שעלו כאן בדיון הקודם והוצגו – תשמע, זה מייאש.

איתן כבל: זה באמת מייאש.

איתן כבל: זאת אומרת, נדמה לי לפעמים שהממשלה או.

איתן כבל: תראה, נכון, זה עדיין לא נושא סקסי במובן הזה שהוא יכול לקבל.

איתן כבל: במקרה הטוב אתה תקבל באיזה ירחון אנרגיה, ככה, ראיון עם השר.

איתן כבל: ראיון.

איתן כבל: זה לא משהו, אתה יודע.

איתן כבל: או, אני יודע, בבית הלוחם, אתה מקבל פעם ב-: השר עשה.

איתן כבל: וכיוון שזה כך, זה לא נמצא.

איתן כבל: אתה יודע, גז אתה מסתער עליו, כי אתה מקבל ויש בג"צים ויש זה ויש פה, נסיעות הרבה לחוץ לארץ, ודברים לעשות.

איתן כבל: לטורקיה, ליוון, לקפריסין.

איתן כבל: פה זה, כאילו מה.

איתן כבל: מקסימום אתה יכול לנסוע עד רמת הגולן.

איתן כבל: ולכן אני אומר את זה, ברשותך.

איתן כבל: אני רוצה לראות אותך – באמת אני אומר את זה – פה, כראש ועדה, שאתה בא ואומר לי: תשמע, אדוני היושב ראש, אני מסתער על זה.

איתן כבל: אני ראש התחום.

איתן כבל: אני האבא, האימא שלהם.

איתן כבל: ואני אעשה הכול כדי שכל התכניות האלה תצאנה אל הפועל.

איתן כבל: זה מה שאני רוצה.

איתן כבל: אני רוצה לצאת מפה כשאני יודע שהסתכלתי ואמרתי: וואו.

איתן כבל: כשאתה תצא ואני אגיד לגברת לאה ורון – כמו שאני מרכל אחרי שאתם הולכים – להגיד לה: תשמעי, וואלה, זה, אפשר ללכת איתו.

איתן כבל: זה קורה.

איתן כבל: זה לא מה שאני מרגיש.

איתן כבל: אתה יודע, אני מרגיש פה אנשים שבאים, לוקחים להם.

איתן כבל: דרך אגב, רוב האנשים שנמצאים פה ואלה שלא נמצאים פה, חלקם חולמניים בכלל.

איתן כבל: אנשים שיש להם איזה חלומות לעשות פה טוב וגם להרוויח.

איתן כבל: איך אומרים?

איתן כבל: לא ביקשתי מאף אחד חס וחלילה שיפסיד כאן.

איתן כבל: אבל אתה יודע, זה הכי קל לשבור אנשים מין הסוג הזה.

איתן כבל: זה הכי קל.

איתן כבל: אני אומר לך.

איתן כבל: מה שחשוב לי, וזה גם מה שאני הולך להגיד לשר שלך, וכנראה אני הולך גם להגיד לשר שלך, גם מעל בימת הכנסת.

איתן כבל: הוא צריך לבוא ולהגדיר.

איתן כבל: הוא אומר: כן.

איתן כבל: כשהוא רוצה לטחון משהו, הוא טוחן אותו עד דק.

איתן כבל: גם אותנו.

איתן כבל: אני רוצה להרגיש – הוא על זה או לא.

איתן כבל: יש פה אנשים שכל היום פוגשים אותי במסדרונות, וכל רגע: תשמע, אבל מה זה?

איתן כבל: כדי להיות שר אנרגיה לפחם ומזוט לא צריך שר.

איתן כבל: אתה יודע מה, אפילו לא לגז.

איתן כבל: לכן אני אומר בעניין הזה.

איתן כבל: זה פה אלף-בית.

איתן כבל: ואני לא מרגיש את זה.

איתן כבל: אתה יודע מה, מר יובל זוהר, אפילו הייתי רוצה לראות אותך, ככה יוצא שאנשים פה, אתה יודע, נותן להם תקווה.

איתן כבל: - - - ראיתי יעד 17%.

איתן כבל: כי זה.

איתן כבל: ה-OECD – בטח כולנו עכשיו מתבאסים מזה שנכנסנו ל-OECD .

איתן כבל: כל הזמן יש יעדים.

איתן כבל: מה צריך את היעדים?

<לאה ורון: וכל הזמן אנחנו לא עומדים בהם.

איתן כבל: כן, לא עומדים בהם.

איתן כבל: מה היה רע קודם?

איתן כבל: מה, לא חיינו?

איתן כבל: כל בוקר – ה-OECD, ה-OECD, ה-OECD, ה-OECD.

איתן כבל: אתה מבין?

איתן כבל: אז הוא קיבל כותרת פעם אחת וכל יום עכשיו מקבל כותרת אחרת, שהוא הביא את ה-OECD.

איתן כבל: לכן אני אומר לכם את זה פה.

איתן כבל: אני קורא.

איתן כבל: איך אמרתי לך?

איתן כבל: לא סתם אמרתי לך.

איתן כבל: קורא.

איתן כבל: בסדר.

איתן כבל: מה שמך?

<אסא לוינגר: אני?

איתן כבל: כן.

איתן כבל: לפרוטוקול – שם.

<אסא לוינגר: אסי לוינגר.

איתן כבל: מאיפה?

<אסא לוינגר: מנכ"ל אנרג'יקס.

<יובל זוהר: עוד לא הגענו לעיקרי התכנית.

איתן כבל: עזוב.

איתן כבל: אני מעדיף שאדוני יעביר לנו אותה במצגת.

<יובל זוהר: קודם כל, אני אשתדל לשפר את הלהט בדברים.

<יובל זוהר: אבל הכוונה שלנו פה - - -

איתן כבל: לא.

איתן כבל: לא.

איתן כבל: לא התכוונתי.

איתן כבל: אני לא ציני כלפיך.

איתן כבל: באמת שלא.

<יובל זוהר: כן, כן, אבל אנחנו פה באמת בשביל לנסות להשיג את היעד.

<יובל זוהר: אנחנו עומדים מאחורי זה - - -

איתן כבל: מהשנה שעברה או השנה?

<יובל זוהר: קדימה.

<יובל זוהר: את היעד קדימה.

<יובל זוהר: מה שלא הושג בעבר, אנחנו לא יכולים לשנות את זה, אבל אנחנו רוצים להשיג את היעד ב-2020.

<יובל זוהר: בשביל זה התכנית.

<יובל זוהר: אנחנו הרצנו סדרה של תרחישים לפי כל מיני תחזיות, גורמי סיכון והנחות בסיס שלקחנו.

<יובל זוהר: הגענו למסקנה שלפי המכסות והמכרזים הקיימים אנחנו לא נגיע לשנת היעד הראשונה, 2020, מעבר ל-8% אנרגיות מתחדשות, והיכולת להטמיע טכנולוגיות באנרגיות מתחדשות היא בעיקר בסגמנט של ה-PV, של הפוטו-וולטאי.

<יובל זוהר: ולכן התכנית בעצם היא שמה את יהבה בעיקר על התחום הסולרי ועם נדבכים נוספים, שאם יורשה לי, אני אסקור אותם בזריזות.

<יובל זוהר: אז עיקרי התכנית שהשר הנחה אותנו לקדם כרגע זה בשנת 2016 להגדיל את המכסות ב-1,000 מגה-ואט מכסות סולריות.

<יובל זוהר: מכסות PV, בעצם.

<יובל זוהר: להכפיל את הרישיונות או המכסות בתחום הרוח ב-740 מגה-ואט נוספים.

<יובל זוהר: ולבחון קידום של מכסה לשילוב, מה שנקרא ביו-מסה – חומרי פסולת חקלאית או ביתית, פריקה אורגנית, שאפשר להפיק ממנה חשמל, ולהשתמש בה בתחנות פחמיות של חברת החשמל במקום הפחם הרגיל, המזהם.

איתן כבל: מה זה הכוכבית?

<יובל זוהר: שהדברים הם בהכנה.

<יובל זוהר: זאת אומרת, אלה עיקרי התכנית, והדברים הם כרגע בהכנה יותר מפורטת.

<יובל זוהר: בנוסף, כדי ליצור את האופק העסקי לשוק, ובהחלט יש מקום לשוק לייצר רמת ודאות יותר גבוהה לגבי תכניות המשרד להגיע ליעדים - - -

איתן כבל: אם אדוני יכול משפט אחרון רק?

<יובל זוהר: טוב.

<יובל זוהר: אז מה שאני יכול להגיד זה שבנוסף ליעדים שהוצגו פה, כחלק מהדרך להשגתם, אנחנו גם מקדמים פעילות שוטפת, כולל במסגרת הצעת החוק של חבר הכנסת איתן ברושי – טיפול שוטף בחסמים.

<יובל זוהר: אנחנו מדברים על שוק די מורכב.

<יובל זוהר: יש בו הרבה בעיות: ברמה התכנונית, ברמה הרגולטורית, ברמה המימונית.

<יובל זוהר: אנחנו מודעים לבעיות.

<יובל זוהר: זה שוק שהוא בהתהוות.

<יובל זוהר: הוא שוק צומח.

<יובל זוהר: יש פה הרבה פעמים התנגשות בין ערכים: בין ערכי סביבה לבין ערכים של עולם התשתיות והאנרגיה.

<יובל זוהר: ולכן הטיפול בחסמים יימשך כחלק מהגשמת היעדים.

איתן כבל: אוקיי.

איתן כבל: תודה.

איתן כבל: אני מודה לך.

איתן כבל: אני רק רוצה, אדוני המנכ"ל, אני יודע שנכנסת ככה והודעת לנו מראש שגם לא תהיה.

איתן כבל: אני רק אקריא מה ששלח לי מר איתן פרנס את הפתק הבא: לאיתן היקר, אדם פרטי לא יכול לחבר גג סולרי.

איתן כבל: מיסוי מס הכנסה, מע"מ; רשות המיסים מקדמת חקיקה.

איתן כבל: בלה, בלה, בלה, בלה.

איתן כבל: אני רוצה לומר לך באמת בחברות ואתה יודע כמה אני מעריך את עבודתך, ואיך אומרים, אפילו גם ימי החסד הולכים ונגמרים.

איתן כבל: אני אומר את זה כך: לפחות על פי מה שהוצג כאן, אני מבקש שתקדישו קצת יותר זמן לאנרגיה מתחדשת.

איתן כבל: אני יודע, גז, נסיעות לחוץ לארץ, טורקיה, משאים ומתנים.

איתן כבל: זה בסדר גמור.

איתן כבל: לבוא ולדבר איתי על יעד של 2017 כי ה-OECD קבע 17%, ולהתייחס לזה רק מנקודת המבט של הפחתת גזי חממה, ולא להתייחס לזה ככלי מרכזי בתמהול, שזה שכלי שהוא, גם כן, ככל שאתה מתייחס אליו בטווחים יותר ארוכים, גם המחירים יותר זולים.

איתן כבל: העולם כולו.

איתן כבל: זאת אומרת, כשכולנו רבים על הגז, מזוט, שמזוט וכל הדברים האלה, סדרת הפרויקטים שהעולם מרים בנושא האנרגיה המתחדשת הוא עצום.

איתן כבל: וכאן אני אומר את זה לך.

איתן כבל: אני אומר לך: נחמץ ליבי.

איתן כבל: אומר לך פה לפני מר יובל זוהר.

איתן כבל: אומר לך את זה: נחמץ ליבי.

איתן כבל: ואני רוצה.

איתן כבל: זה מקום.

איתן כבל: זה בית.

דב חנין: יושב ראש הוועדה מדבר בשם כולנו בנושא הזה, אגב.

דב חנין: - - - כולנו באותו דיון.

איתן כבל: אני יודע.

איתן כבל: זו ועדה ממש שאני יכול לומר, בלי קשר לעובדה של מה אתם עושים או לא עושים – זה בית לאנרגיות מתחדשות.

איתן כבל: גם כי היושב ראש, אנוכי, רואה בזה יעד אמיתי.

איתן כבל: ויש כאן חבורה, שרק חבר הכנסת דב חנין, שהוא שנים מראשי התהליך הזה ומוביל אותו ועשה מהפכה גדולה בעניין הזה.

איתן כבל: אני באמת מבקש.

איתן כבל: אתה יודע מה, אל תיתן לנו תשובות.

איתן כבל: תן לנו תקווה.

איתן כבל: לא רוצה.

איתן כבל: אתה יודע, תשובות הן לא שוות.

איתן כבל: סליחה על הביטוי.

<קריאה: מעשים.

<קריאה: מעשים.

איתן כבל: אתה יודע, בשנה שעברה הגרף היה 5% – היעד.

איתן כבל: אוקיי?

<שאול מרידור: קודם כל, בוקר טוב לכולם.

<שאול מרידור: אני אתחיל בכך שזה נכון שהחלטת הממשלה בעניין הפחתת גזי החממה היא הייתה הטריגר לקביעת היעד לאנרגיות מתחדשות, אבל היא לחלוטין לא המטרה היחידה בעיניי.

<שאול מרידור: היא מטרה ראויה וחשובה שהממשלה החליטה עליה.

<שאול מרידור: אנרגיות מתחדשות בהקשר הזה הן רק חלק - - - מאוד גדולה, אבל היא ממש לא היעד שלנו.

<שאול מרידור: אני אומר לכם את זה בכנות: היא יעד של הממשלה.

<שאול מרידור: היא יעד שמקדם בעיקר המשרד להגנת הסביבה, ואני מאוד מכבד את זה.

<שאול מרידור: היעד של המשרד שלנו הוא לראות את האנרגיות המתחדשות, בניגוד להיום, כחלק מרכזי בתמהיל הדלקים של מדינת ישראל.

<שאול מרידור: נקודה.

<שאול מרידור: לא פחות ממה שאמרת קודם.

<שאול מרידור: אני חושב שאנחנו מפגרים מאוד בעניין הזה ביחס לעולם.

<שאול מרידור: יש לנו הרבה מה לעשות.

<שאול מרידור: זה נכון שיש לנו פחות אנרגיות מתחדשות זולות מאשר העולם.

<שאול מרידור: לא בורכנו בהמון מים, שזו האנרגיה המתחדשת הכי זולה, שמשתמשים בה בעיקר באירופה.

<שאול מרידור: מאוד.

<שאול מרידור: גם הרוח אצלנו – עד שיש כבר רוח, אז יש לנו הרבה מאוד גופים שמקשים על היכולת להעביר פרויקטים כאלה.

<שאול מרידור: ואנחנו מדברים היום על פוטנציאל של בערך 2,000 מגה-ואט, שאני חושב שנכון לנצל אותו עד תום, כי אנחנו מאוד מאמינים בזה.

<שאול מרידור: ומה שכן בורכנו בו זה השמש.

<שאול מרידור: ואני חושב שבהקשר הזה, מדינת ישראל לא התחילה בכלל למצות את הפוטנציאל שלה בדבר הזה, ואנחנו פועלים בשביל הדבר הזה.

איתן כבל: היא פועלת בכל העולם.

איתן כבל: רק בישראל היא לא פועלת האבסורד הגדול.

<שאול מרידור: אדוני היושב ראש, אני מסכים לחלוטין.

<שאול מרידור: אנחנו נמצאים היום בקצת פחות מ-3%.

<שאול מרידור: אנחנו צריכים מהר מאוד להגיע ליעד של 10% ב-2020, ויעד של פחות 17% ב-2030.

<שאול מרידור: זה יעדים, בעיניי, שאפתניים, אבל אפשריים.

<שאול מרידור: ואנחנו כבר קיבלנו החלטות.

<שאול מרידור: לצערי הרב, כרגע, עד שימונה מנהל לרשות החשמל, אין לנו יכולת לקבל החלטות שקשורות בתעריפים, ולכן אנחנו מכינים את התכנית ברשות החשמל.

<שאול מרידור: אבל עצם היציאה שלה תקרה ברגע שיתמנה יושב ראש לרשות.

<שאול מרידור: ההחלטה של השר כבר הייתה להוציא עכשיו, ב-2016 – 1,000 מגה-ואט נוספים.

<שאול מרידור: זה קצת יותר מפי אחד ושליש לדעתי.

<שאול מרידור: מה שבכלל קיים היום.

<שאול מרידור: זה, אני חושב, דרמטי.

<שאול מרידור: אני חושב שגם מר איתן פרנס, שיושב פה, יכול להעיד את זה.

<שאול מרידור: אנחנו מדברים על להכפיל את המכסות ברוח, מ-740 שיש היום לכמעט 1,500 מגה-ואט.

<שאול מרידור: אנחנו מדברים על להוסיף ביו-מסה בתוך הסולרי.

<שאול מרידור: אנחנו מדברים, קודם כל, על לנסות למצות את הפוטנציאל של הגגות בישראל.

<שאול מרידור: אנחנו חושבים שזה הדבר הנכון.

<שאול מרידור: ונכון שנצטרך הרבה מאוד שטחים לסולרי.

<שאול מרידור: אבל ככל שנוכל לנצל גגות - - -

איתן כבל: אדוני המנכ"ל, מה החזון שלך לטווח הקצר?

<שאול מרידור: נדמה לי שאמרתי.

<שאול מרידור: אני חושב שהטווח של 2020, לעמוד ב-10%, הוא אפשרי ושאפתני, ואנחנו צריכים לעשות את זה.

<שאול מרידור: זה אומר להכפיל פי ארבעה את מה שיש היום.

<שאול מרידור: עוד פי שלושה.

<שאול מרידור: וזה הרבה מאוד, מצד אחד.

<שאול מרידור: ומצד שני, בעיניי זה אפשרי.

<שאול מרידור: אפשר לעשות את זה.

<שאול מרידור: אנחנו הנחינו כבר את רשות החשמל להכין תכנית.

<שאול מרידור: כבר בשנה הקרובה יהיו עוד 1,000 מגה-ואט.

<שאול מרידור: אני מקווה שב-2017 תהיה פה כבר תכנית שתהיה עד 2030.

<שאול מרידור: והמטרה היא להיות שם.

<שאול מרידור: בהקשר הזה אני חושב שהצעת החוק, שיש קושי בעיקרה, הצעת חוק שבעצם שמה את העניין על סדר היום היא הצעה מבורכת.

<שאול מרידור: אנחנו עובדים יחד עם חבר הכנסת איתן ברושי על הדבר הזה.

<שאול מרידור: ואני חושב שבהקשר הזה יש לנו הרבה מאוד חסמים שצריך לפתור.

<שאול מרידור: חלק מהם, מר איתן פרנס כתב במכתב ליושב ראש, חבר הכנסת איתן כבל, אבל יש עוד הרבה אחרים שאנחנו עובדים עליהם ביחד עם רשות החשמל והחברים האחרים שלנו בממשלה, בסוף, כדי להביא לכך שיהיה אפשר בקלות להקים אנרגיה מתחדשת.

דב חנין: תודה, אדוני המנכ"ל.

דב חנין: אני רוצה באמת להתחבר לדברים שלך ומיד להעביר את רשות הדיבור לחבר הכנסת איתן ברושי, שהוא היוזם הראשון של הצעת החוק הזו.

דב חנין: אני יודע, מתוך היכרות, שבאמת יש רצון טוב בתוך המערכת הממשלתית, ואני מברך על הדברים שלך, אבל נדמה לי שזו באמת הסוגיה שבה אנחנו צריכים את הרצון הטוב הזה לתרגם למשהו אופרטיבי, הרבה יותר חזק.

דב חנין: וכאן אני רוצה לברך אותך, חבר הכנסת איתן ברושי, על יוזמת הצעת החוק הזו.

דב חנין: אני חושב שרק אם אנחנו נחזק את המחויבות של הממשלה בהסדר משפטי הרבה יותר חזק, הרבה יותר משמעותי והרבה יותר מחייב, בדמותה של חקיקה, אנחנו נוכל להתחיל לעשות שינוי בתחום הזה.

דב חנין: ולכן אני מאוד מברך על הצעת החוק הזו.

דב חנין: חבר הכנסת איתן ברושי, בבקשה.

איתן ברושי: תודה רבה.

איתן ברושי: אמרתי כמה מילים כשהמנכ"ל לא היה פה, בעמידה שלנו בהתחייבות להסכמה על הגשת החוק, שהיעדים הם החלטות הממשלה, והחוק בא ליצור את התנאים של היכולת והחובה לעמוד ביעדים.

איתן ברושי: אני רוצה להזכיר פה – תקנו אותי אם אני טועה – שהיעדים הממשלתיים גם התחייבות בינלאומית, והייתה התחייבות כזאת בוועידה בפריז, וגם בהזדמנויות אחרות.

איתן ברושי: לכן, לפי דעתי, אפשר לעשות שני דברים, אדוני המנכ"ל: אחד, להקים ועדת חקירה פרלמנטרית ולשאול: איך זה בסוף 2015 עומדים ב-2.5%?

איתן ברושי: מה שאני לא מציע.

איתן ברושי: ולעומת זה לשאול: מהם התנאים, שאם ניצור אותם, נעמוד ביעדים שחלק - - - המינימליים, שהממשלה קבעה לשנים הבאות.

איתן ברושי: יושבת פה חבורה גדולה של אנשים, ואני בטוח שגם מצפים מאיתנו, ברחבי ישראל, אנשים רבים, שנחלץ את הפקקים ונפתור את החסמים בדרך ליעדים.

איתן ברושי: זה לא הגיוני שמדינה שאין לה כמעט אוצרות טבע; יש לנו שני דברים: אחד, זה אנחנו, האנשים.

איתן ברושי: ההון האנושי.

איתן ברושי: שניים, השמש.

איתן ברושי: ויש לנו גם שטחים נרחבים - - -

<שאול מרידור: יש עוד כמה דברים - - -

איתן ברושי: רגע.

איתן ברושי: תיכף נגיע.

איתן ברושי: רגע.

איתן ברושי: אבל אני רוצה להתרכז בנושא הזה.

איתן ברושי: על הזבל אני לא צריך לדבר פה.

איתן ברושי: אבל השמש זה מתנה שלא לכולם יש.

איתן ברושי: אפילו בעונה הזאת.

איתן ברושי: והדבר השני זה הרוח שיש בצפון.

איתן ברושי: שאני מכיר את המגבלות גם מתפקידיי האחרים.

איתן ברושי: בכל זאת, צריך לומר שהמגבלות העיקריות הן בירוקרטיה, ומי שנושא באחריות למגבלות האלה הם משרדי הממשלה השונים.

איתן ברושי: בראשם כמובן רשות מקרקעי ישראל, שהיא אלופת העולם בלהפריע.

איתן ברושי: בסופו של דבר, אם אני אומר נכון, הדבר המרכזי של החוק הוא דווקא ועדת המנכ"לים, שהייתה מחלוקת מי יעמוד בראשה, אבל סוכם, על דעת המשרדים, שמנכ"ל משרד התשתיות הלאומיות, האנרגיה והמים יעמוד בראש הוועדה.

איתן ברושי: שיש פה חברים שהעירו על ההרכב שלה.

איתן ברושי: בוודאי זה נושא חשוב, אבל לא היחיד.

איתן ברושי: לכן, אם ממלא מקום היושב ראש, זה הבית של האנרגיה המתחדשת, אז בואו תוכיחו את זה בלוח זמנים קצר של אישור החוק.

איתן ברושי: אם זה הבית, ועם כל הכבוד למצלמות וכל הדברים שמעסיקים את הוועדה, אני מציע לקבוע ישיבה או שתיים רצופות, כדי להביא את החוק לקריאות שנייה ושלישית בכנסת.

איתן ברושי: אם אפשר, לפני הפגרה.

איתן ברושי: הפגרה הזאת באפריל.

איתן ברושי: אפשר בשתי ישיבות לגמור את החוק ולהביא את זה.

איתן ברושי: הממשלה יודעת לדון בחוק בצהריים ולאשר אותו בערב.

איתן ברושי: עם כל הבעיה של הקואליציה, שהיא לא גדולה – פה אין בעיה של אופוזיציה-קואליציה.

איתן ברושי: ואנחנו צריכים לתת לממשלה את ההזדמנות לאשר את החוק.

איתן ברושי: אבל נושא היעדים, אדוני המנכ"ל, שהוצגו פה לפני שהגעת, אמרתי – בטח אבא שלך יכול להזכיר לך את הבדיחה – שבאו ללוי אשכול וביקשו ממנו לעבור לחמישה ימים, אז הוא אמר: בואו נתחיל ביום עבודה אחד.

איתן ברושי: אני מציע שאם יעמדו ביעדים, אני בעד להגדיל אותם.

איתן ברושי: אבל כרגע אני מחויב להסכמה.

איתן ברושי: היעדים הם ממשלתיים.

איתן ברושי: הממשלה החליטה.

איתן ברושי: הממשלה של כולנו.

איתן ברושי: גם של האופוזיציה.

איתן ברושי: היעדים הוצגו לעולם עם התחייבות בינלאומית, גם בלי ה-OECD.

איתן ברושי: עכשיו מוטלת עלינו המלאכה כדי לעמוד ביעדים.

משפט אחרון: תודה.

דב חנין: תודה לך, אדוני.

דב חנין: עורך הדין עמית ברכה, מנכ"ל אדם, טבע ודין.

דב חנין: בבקשה.

<עמית ברכה: תודה רבה, אדוני.

<עמית ברכה: ראשית, אני רוצה לפתוח ולברך על הצעת החוק הזו.

<עמית ברכה: לברך על קידומה.

<עמית ברכה: בטח לנוכח המצב שבו אנחנו נמצאים ושחלקו הוצג כאן.

<עמית ברכה: חשוב לומר כמה דברים, לא כדי להישאר בעבר ולחזור לעבר, אלא להתקדם קדימה וללמוד מהטעויות.

<עמית ברכה: כן, אנחנו היינו אמורים לעמוד ביעד של 5% עד שנת 2014.

<עמית ברכה: אנחנו לא שם.

<עמית ברכה: אנחנו מדברים על כך שהחלטת הממשלה – ואת זה חשוב לומר – החלטת הממשלה, שאותה קיבלה הממשלה לפני ועידת פריז, בעצם לא כרוכה היום בתכנית.

<עמית ברכה: כלומר, היו אמורים להכין תכנית בתוך 45 יום מיום החלטת הממשלה.

<עמית ברכה: לבוא עם התכנית לוועידת פריז לטובת החתימה.

<עמית ברכה: זה לא קרה.

<עמית ברכה: ולכן, כפי שאנחנו יודעים, החלטות הממשלה – אנחנו רואים מה היה איתן עד כה – חשוב מאוד שלא יישארו הדברים בגדר החלטות ממשלה, ולכן חשובה הצעת החוק הזו.

<עמית ברכה: אנחנו חושבים שכאשר אנחנו מסתכלים על התמהיל הכולל, ואת זה חשוב לומר: עלה פה גם הנושא של התייעלות אנרגטית.

<עמית ברכה: נכון, אנחנו מדברים ספציפית על הצעת החוק, אבל אי אפשר שלא להתייחס לכלל המקורות הנדרשים לטובת קידום משק אנרגיה בר קיימא בישראל.

<עמית ברכה: יש חוק שמופר כבר ארבע שנים – חוק מקורות אנרגיה, שמופר לטובת התייעלות אנרגטית.

<עמית ברכה: הממשלה מפרה אותו, ולכן יש בג"ץ של אדם טבע ודין מול משרד התשתיות הלאומיות, האנרגיה והמים.

<עמית ברכה: תלוי ועומד בבית המשפט העליון, ממש בימים אלו.

<עמית ברכה: מכיוון שהחוק הזה, לטובת קידום התייעלות אנרגטית במגזר הציבורי, לא מקוים.

<עמית ברכה: ואת זה חשוב לומר.

<עמית ברכה: להביא את זה במכלול.

דב חנין: אדוני, אני רוצה להגיד בגילוי נאות שהדברים שלך מעציבים אותי במיוחד, מכיוון שיש לי אחריות אישית לחוק הזה.

דב חנין: אני יזמתי אותו.

דב חנין: ובדרך כלל יש לי יחס אישי לחוקים שאני מקדם ומעביר בכנסת.

דב חנין: אז אנחנו נשמח, אדוני, מנכ"ל משרד התשתיות הלאומיות, האנרגיה והמים, מעבר להתייחסות בבג"ץ, אנחנו באמת נשמח להתייחסותכם.

דב חנין: פה אנחנו מדברים על מערכת שהיא מאוד-מאוד פשוטה.

דב חנין: להבדיל מהמורכבויות, שכולנו נצטרך להתמודד איתן יחד – של התמודדות בקידום אנרגיות מתחדשות, פה אנחנו מדברים על דברים ממש אלמנטריים, שלמרבית הצער המדינה לא מבצעת.

<עמית ברכה: אנחנו מדברים, אדוני, גם על כ-60% עד 70% מסך יצור האנרגיה, בסופו של דבר, שמופנה למגזר הציבורי, על כלל השלוחות שלו: בתי חולים כמובן, מגזר ציבורי באופן רחב, מוסדות ממשלה וכדומה.

<עמית ברכה: אבל בהתייחס להצעת החוק, כדי שלא נעשה את הטעויות שנעשו בעבר, חשוב לקדם אותה במהירות, כפי שצוין כאן.

<עמית ברכה: ועם זאת, חשוב מאוד להקפיד.

<עמית ברכה: אדוני ציין קודם שנכון להקפיד על הפרטים ושהדברים יהיו פרקטיים.

<עמית ברכה: אז כדי שזה יהיה כך, חייבת, לטעמנו, להיכלל במסגרת הצעת החוק, תכנית מאוד אופרטיבית, לוחות זמנים.

<עמית ברכה: כלומר, אנחנו מדברים על כך שתהיה תכנית שנתית, אבל מה תכלול התכנית השנתית הזאת?

<עמית ברכה: חשוב לציין שהתכנית הזאת צריכה לכלול לוחות זמנים; סינרגיה באמת בין המשרד להגנת הסביבה למשרד התשתיות הלאומיות, האנרגיה והמים; בדיקת התמהיל הנכון בין פנלים סולריים לבין שדות סולריים; חובה בכל תכנית שנתית להתייחס לצורך, להכין תכניות מול רשויות התכנון, מול מוסדות התכנון, כדי לבדוק את מצאי הקרקע לטובת שדות סולריים.

<עמית ברכה: ולא פחות מכך, גם תמריצים כלכליים עבור יזמים.

<עמית ברכה: עכשיו, אנחנו אומרים את זה כי יאמרו בוודאי שכאשר ידונו, המשרדים, על התכנית השנתית – אני לא מגלה הרי שום דבר שלא ידוע – כל הדברים האלו יעלו על השולחן.

<עמית ברכה: חשוב, לטעמנו, שהדברים, לפחות ההתחשבות בשיקולים הללו, תיכלל במסגרת הצעת החוק.

<עמית ברכה: כלומר, הנושא של תמריצים כלכליים, הנושא של לוחות זמנים, הנושא של עבודה סינרגטית מול מוסדות התכנון – כל זה חשוב מאוד שימצא את ביטויו במסגרת החקיקה הראשית, כדי שאחר כך לא יאמרו לנו: בדקנו.

<עמית ברכה: וכדי שנוכל והוועדה הזאת תוכל לפקח בעצם על כך שהדברים נעשו כשורה.

<עמית ברכה: תודה.

<לאה ורון: מר עמית ברכה, אם לא העברת, תעביר את ההצעות שלך בכתב, בבקשה.

<עמית ברכה: בהחלט.

<עמית ברכה: כן.

<עמית ברכה: הם יועברו היום.

<עמית ברכה: תודה רבה.

<לאה ורון: תודה.

דב חנין: תודה, אדוני.

דב חנין: אני, באופן אישי, מצטרף גם לגישתך.

דב חנין: אני חושב שלפחות העקרונות של מהם השיקולים שצריכים להיות, צריכים להיות קבועים בחקיקה ראשית.

דב חנין: אני חושב שזה גם הדבר המתחייב והנכון, גם משפטית, אבל גם מהותית וגם נוכח הניסיון שלנו בעבר.

דב חנין: דוקטור יונתן אייקנבאום – גרינפיס.

דב חנין: בבקשה, אדוני.

<יונתן אייקנבאום: שלום.

<יונתן אייקנבאום: טוב, אני רוצה להתחיל בנתון שהוא נתון שייתן לנו קצת להתרומם: באוסטרליה יש מיליון וחצי מערכות סולריות.

<יונתן אייקנבאום: רובם, רובם המוחלט על גגות.

<יונתן אייקנבאום: אוסטרליה היא אמנם מדינה יותר מאוכלסת מישראל, אבל ביחס לאוכלוסייה מדובר בפי 50 יותר מערכות סולריות.

<יונתן אייקנבאום: הפוטנציאל אצלנו הוא אדיר, אבל כיום יש שסתום.

<יונתן אייקנבאום: בעיקר שסתום אחד.

<יונתן אייקנבאום: אני אומר שני שסתומים: אחד, זה הפלונטר של רשות המיסים.

<יונתן אייקנבאום: כל מי שרוצה היום להקים גג סולרי, גם במסגרת ההסדרה הנוכחית, ההסדרה לצריכה עצמית, חייב להירשם כעסק ברשויות המס.

<יונתן אייקנבאום: כולם בעד.

<יונתן אייקנבאום: מנכ"ל משרד האוצר עוזר והם תומכים, אבל בכל זאת זה לא בא וזה לא קורה.

<יונתן אייקנבאום: ועוד קיץ מסתמן לפנינו.

<יונתן אייקנבאום: קיץ עם הרבה שמש, אבל ללא חשמל.

<יונתן אייקנבאום: בגלל שאף אחד לא רוצה לפתוח תיק במס הכנסה.

<יונתן אייקנבאום: אף אחד לא רוצה להוציא כל חודש חשבונית מס.

<יונתן אייקנבאום: חייבים לסיים את זה, אני מתחנן, לפני הפגרה.

<יונתן אייקנבאום: לא יכול להיות עוד קיץ, שאם אנחנו נישאר במספרים זעומים, של מערכות, של אנשים שמתחברים לחשמל סולרי.

<יונתן אייקנבאום: הכול-הכול-הכול, כל התחום הסולרי הביתי מתחיל ומסתיים בחלם הזה.

<יונתן אייקנבאום: ויש עוד נקודה שאנחנו, עם הנקודות הנוספות, בקשר עם הצוות של משרד התשתיות הלאומיות, האנרגיה והמים: ההערכה של החברות הסולריות שבפישוט בירוקרטי נכון, בהפשטה של כל התהליכים האלה, ניתן להוזיל את המערכות הסולריות ב-10%.

<יונתן אייקנבאום: זה לא כסף קטן.

<יונתן אייקנבאום: זה משמעותי.

<יונתן אייקנבאום: וזה שני הדברים שצריכים לעשות.

<יונתן אייקנבאום: אבל בראש ובראשונה חייבים עכשיו לרכז מאמץ על הנושא של רשות המיסים – להביא את הפטור הזה סוף-סוף לידי ביצוע.

<יונתן אייקנבאום: חודשים על גבי חודשים אנחנו שומעים: אוטוטו, אוטוטו, אוטוטו, אוטוטו.

<יונתן אייקנבאום: אוטוטו זה גיאולוגי.

דב חנין: אדוני, הנושא שאתה מעלה הוא מאוד-מאוד חשוב, ולפי מיטב הבנתנו הוא נמצא כרגע, עדיין, בפני ועדת הכספים.

דב חנין: יש כאן נציג ממשרד האוצר?

<שניר ניב: כן.

דב חנין: אדוני יכול להתייחס לנקודה הזאת?

<שניר ניב: אני מצטער.

<שניר ניב: בדיוק הייתי צריך לצאת.

<שניר ניב: אפשר רק לעדכן אותי למה להתייחס?

דב חנין: אנחנו מדברים על כל סוגיות המיסוי שנמצאות כרגע בפני ועדת הכספים.

דב חנין: אני יודע מתוך - - -

<לאה ורון: החובה לפתוח תיק של עוסק ברשויות המס למי שמעוניין על גג ביתו להקים מערכת סולרית.

יעל כהן-פארן: לי הבטיחו לפני חודש שתוך שבועיים הם יקימו ועדה.

<שניר ניב: אני מסכים איתך במאה אחוז.

<שניר ניב: הנושא הזה מאוד חשוב לנו, ואנחנו רוצים בעצם להקל על היזמים הפרטיים בכל מה שקשור לבירוקרטיה.

<שניר ניב: כרגע יש את התקנות של המע"מ שיובאו לידי ועדת הכספים, בשבועות הקרובים כנראה.

<שניר ניב: אני מסכים איתך במאה אחוז.

<שניר ניב: אני רק אעדכן אתכם בסטטוס: כרגע יש לנו שני נושאים שעומדים על הפרק.

<שניר ניב: קודם כל, את נושא הארנונה על המתקנים אנחנו כבר פתרנו והבאנו אישור של ועדת הכספים, וכבר אפשר לראות את התוצאות בשטח – של הפחתת תעריפי הארנונה לפנלים סולריים.

<שניר ניב: שני הנושאים האחרים זה באמת הנושא של פתיחת דיווח בכל מה שקשור למע"מ ולמס הכנסה.

<שניר ניב: מדובר בשני אפיקים שונים לקדם את שני הנושאים האלה.

<שניר ניב: בעצם, כל מה שנוגע למע"מ זה בעצם, לא תזכיר חוק, אלא תקנות של שר האוצר, ולכן הנושא הזה כבר ייפתר בתקופה הקרובה.

<שניר ניב: תזכיר החוק הוא חוק, חקיקה ראשית, ולכן הנושא טיפה יותר מתעכב, ואנחנו מקדמים אותו, והנושא מאוד חשוב לנו.

לישיבה הזו: תודה לך, אדוני.

<קריאה: וגם אפשר לפנות לוועדת הכספים לזרז את זה.

דב חנין: בהחלט.

דב חנין: בהחלט נעשה את זה גם כן במקביל.

דב חנין: דוקטור יונתן אייקנבאום, סיימת?

<יונתן אייקנבאום: אני רק רוצה להגיד כנקודה אחרונה שהנושא של הסקטור הביתי ונושא הגגות הוא הרבה יותר משמעותי ממה שנוטים לחשוב, וצריך טיפה להתנתק מהיעדים וצריך להתחיל עובדות בשטח, והדברים האלה יפתחו את התיאבון שלנו וייתנו לנו לראות גם מעבר לכך.

דב חנין: תודה, אדוני.

דב חנין: מר אבי פלדמן, מנכ"ל רון הטבע.

<אבי פלדמן: אז אני אשתדל להצביע על נקודה חדשה שטרם עלתה עד עכשיו לדיון ולהצעת החוק עצמה.

<אבי פלדמן: רון הטבע זה זכיין של המדינה להפעיל את המרכז הטכנולוגי לטכנולוגיות אנרגיה מתחדשת.

<אבי פלדמן: חממה שיושבת או מרכז טכנולוגי שיושב ביוטבתה.

<אבי פלדמן: ואני רוצה להציף את הנושא הזה של ההיבט הטכנולוגי.

<אבי פלדמן: אנחנו מדברים פה על יעדים, ואני חושב שהיעדים האלה הם טובים, אם כי הם ממש לא שאפתניים.

<אבי פלדמן: אבל כדי להגיע אליהם, מעבר ללפזר מכסות ותעריפים, צריך גם לעבוד על הצד של השקעות טכנולוגיות.

<אבי פלדמן: והתקציבים שיש היום במשרדי הממשלה הרלוונטיים: אם זה במשרד הכלכלה והתעשייה, דרך המדען הראשי; ואם זה במשרד התשתיות הלאומיות, האנרגיה והמים.

<אבי פלדמן: שוב, דרך המדענית הראשית – התקציבים האלה קטנים.

<אבי פלדמן: היעדים של כמה רוצים להגיע ומה רוצים להגיע מבחינת טכנולוגיות והשילוב של הטכנולוגיות.

<אבי פלדמן: השילוב של הטכנולוגיות האלה בתוך פרויקטים קיימים ופרויקטים עתידיים – כל זה לא קורה.

<אבי פלדמן: אנחנו היום בעולם, לפי כל האינדקסים שקיימים – אנחנו היום במקום הראשון בחדשנות בעולם.

<אבי פלדמן: זה לא בא לידי ביטוי – לא בתקציבים פה, בישראל; לא בפרויקטים פה, בישראל; לא בהטמעה פה, בישראל.

<אבי פלדמן: בעולם כן.

<אבי פלדמן: ואנחנו יכולים להגיע, גם מבחינת המשק המקומי וגם מבחינת הנוכחות שלנו.

<אבי פלדמן: אנחנו יכולים ליצור פה ענף טכנולוגי גדול עם הרבה תעסוקה – ודובר על זה קודם מבחינת מטרות החוק הזה – שבעיקרו הוא מוטה פעילות בפריפריה.

<אבי פלדמן: אנחנו יכולים להגיע לזה באמצעות תמיכה הרבה יותר משמעותית בנושא של פיתוח טכנולוגיות והטמעת טכנולוגיות בתוך פרויקטים.

<אבי פלדמן: אנחנו מקווים שאתם תוסיפו את זה כמטרה נוספת בתוך החוק וכיעדים נוספים שצריך להצביע עליהם ולמדוד אותם.

<אבי פלדמן: היום זה לא קיים, וזו לקונה בחוק.

איתן כבל: תודה.

<לאה ורון: מר אבי פלדמן, תעביר גם אתה הצעה בכתב למזכירות הוועדה.

<אבי פלדמן: מאה אחוז.

איתן כבל: מר איתן פרנס.

<איתן פרנס: אני אהיה קצר ולעניין.

איתן כבל: שם ותפקיד לפרוטוקול.

<איתן פרנס: איתן פרנס, מנכ"ל איגוד חברות האנרגיה הירוקה לישראל.

איתן כבל: אנחנו נעביר לשר את הדברים.

<איתן פרנס: אנחנו מתרשמים, אדוני היושב ראש, שהמנכ"ל, שאול מרידור, בא לבצע.

<איתן פרנס: אנחנו רוצים ללכת איתו יד ביד להשגת היעדים.

<איתן פרנס: המטרות הן עצומות.

<איתן פרנס: כך לדוגמה, וזה מה שביקשתי באותו פתק שהתחלת לקרוא, אדוני היושב ראש, חבר הכנסת איתן כבל: אנחנו מבקשים שתצא הנחיה לרשות המיסים להתחייב ללוח זמנים, כדי שאדם פרטי יוכל לייצר חשמל על גג הבית.

<איתן פרנס: בטח במדינה שאדם פרטי לא יכול לייצר בה חשמל על גג ביתו, איך אפשר בכלל לדבר על פרויקטי ענק ופרויקטים של חוות רוח.

<איתן פרנס: אנחנו רוצים לדבר גם וגם, וחייבים להתחיל לטפל בחסמים.

<איתן פרנס: וזו הקריאה מפה למשרד התשתיות הלאומיות, האנרגיה והמים להיות מעורב.

<איתן פרנס: הדברים קורים.

<איתן פרנס: הם גם קרו בשבוע שעבר.

<איתן פרנס: למי שלא יודע, המועצה הארצית לתכנון ובנייה, בשבוע שעבר יירטה – במילה הזו ממש – יירטה, חיסלה, בערך חמישה פרויקטים בלי להודיע להם.

<איתן פרנס: היום הבוקר הייתי צריך להתקשר אליהם בטלפון ולהסביר להם שהרחיבו את המרחב הנופי בתמ"א 35 שאושרה, וזה אומר שהם יצטרכו לעבור משוכה, כמעט בלתי אפשרית, כדי לקום.

<איתן פרנס: זה קורה כל הזמן.

<איתן פרנס: לא רק רשות המיסים, גם רשות החשמל, וכאן אני מסיים.

<איתן פרנס: רשות החשמל נמצאת בתוך בור של משפטיזציה.

<איתן פרנס: לא יעלה על הדעת שהרשות, שעכשיו מתפקדת בלי יושב ראש, אבל המליאה לא יכולה להוציא שימוע למכרזים סולריים.

<איתן פרנס: לאן הגענו?

<איתן פרנס: יש מכרזים סולריים.

<איתן פרנס: זה לא קביעת תעריפים.

<איתן פרנס: רק שימוע.

<איתן פרנס: לצאת לשימוע הזה, שאנחנו מחכים לו, שימו לב – מאז אוקטובר 2014, החלטת הממשלה, אנחנו מחכים.

<איתן פרנס: והגענו לגשר.

<איתן פרנס: ועכשיו זו הבקשה שלי, כאן, מהמנכ"ל שאול מרידור, לפעול כאן להצעת השימוע הזו במליאת רשות החשמל, בלי לחכות שיתמנה יושב ראש.

<איתן פרנס: אפשר לעשות את זה.

<איתן פרנס: זה רק שימוע.

<איתן פרנס: זו לא החלטה.

<איתן פרנס: צריך לשים לב.

<איתן פרנס: להיזהר מהמשפטיזציה הזאת שעוצרת כל חלקה טובה, גם בתחום הזה.

<איתן פרנס: וכאן אני מסיים באמת, שוב, בברכה הזאת.

<איתן פרנס: ביחד, אני מאמין, שעם המנכ"ל שאול מרידור והשר יובל שטייניץ זה ייראה אחרת, ובטח עם החוק שהכנסת תעביר ותזכיר לכולם שהדורות הבאים, גם כאן, ימשיכו לייצר אנרגיה מתחדשת.

<איתן פרנס: תודה.

איתן כבל: תודה לך, מר איתן פרנס.

איתן כבל: מר עדי מינץ, בבקשה.

איתן כבל: ואחריו, מר דרור בוימל.

עיסאווי פריג': אז אני מבין שהסנדלר הולך יחף, על פי כל מה שנאמר כאן.

<קריאה: אתה צודק.

<עדי מינץ: אוקיי.

<עדי מינץ: גם אני מצטרף לברכות, למר איתן פרנס.

<עדי מינץ: אני חושב שהחוק הזה חשוב.

<עדי מינץ: הוא ייתן איזושהי קריאת כיוון.

<עדי מינץ: אני ביקשתי להוסיף סעיף אחד קטן להצעת החוק הזאת, והסעיף הזה מונח לפניכם.

<עדי מינץ: הוא אומר משפט אחד פשוט: שהאמור בסעיפים דלעיל יחול בכל מקום שבו מייצרים או ניתן לייצר חשמל מאנרגיות מתחדשות, כמשמעו בכל דין, מיד עם היכנסן לתוקף בתחומי מדינת ישראל.

<עדי מינץ: בדברי ההסבר אני מוסיף ואומר שהסעיף הזה נדרש בפרט ביהודה ושומרון, בגלל ששם כל ההסדרות שקורות ברשות החשמל, כמו תמ"אות, למשל.

<עדי מינץ: עד שהן מאומצות ביהודה ושומרון, זה הופך את העסק הזה כמעט לבלתי אפשרי.

<עדי מינץ: הנוסח הזה, כמו שהוא; ישבתי על הנושא הזה אחרי פגישה של המנכ"ל עם חבר הכנסת איתן ברושי.

<עדי מינץ: אני נפגשתי עם היועצת המשפטית - - -

איתן כבל: מר עדי מינץ, אני מצטער.

איתן כבל: פשוט אנחנו לא עוסקים עדיין בתוך החוק.

איתן כבל: חבל - - -

<עדי מינץ: אני מסיים את המשפט.

<עדי מינץ: ישבתי על הנושא הזה גם עם משרד המשפטים, והנוסח הזה מתואם עם משרד המשפטים.

<עדי מינץ: כלומר, עם האנשים של עורכי הדין אבי ליכט ודינה זילבר.

<עדי מינץ: מתואם איתם – הנוסח שהצגתי לכם.

<עדי מינץ: צריך פשוט להכניס אותו לתוך הזה.

איתן כבל: תודה.

איתן כבל: תודה.

איתן כבל: מר דרור בוימל, מהחברה להגנת הטבע.

איתן כבל: ולאחר מכן, מר אלעד הוכמן ממגמה ירוקה.

<דרור בוימל: שלום.

<דרור בוימל: תודה רבה על הזכות לדבר כאן.

<דרור בוימל: אני רכז תכנון תשתיות בחברה.

<דרור בוימל: אני מלווה את תהליכי התכנון.

<דרור בוימל: ואני אתחיל במה אני מבקש ואז אני אסביר למה: אני מבקש להכניס להצעת החוק, בעצם לוועדה הבין-משרדית שממליצים להקים אותה, להכניס את נציג שר הבינוי והשיכון, ואני אסביר למה.

<דרור בוימל: מדברים פה על גגות.

<דרור בוימל: אני חושב שגגות – אנחנו לא קרובים לקצה הקרחון של להתחיל לנצל את הפוטנציאל, והפוטנציאל הוא ענק.

<דרור בוימל: אני אתחיל באתר אשלים.

<דרור בוימל: אתר אשלים – התחילו לטפל בו ב-2003.

<דרור בוימל: אנחנו ב-2016 והוא עדיין לא פועל.

עיסאווי פריג': מה זה אתר אשלים?

<קריאה: בדרום.

<דרור בוימל: בדרום.

<דרור בוימל: זה אתר הכי גדול של אנרגיה מתחדשת בישראל.

<דרור בוימל: עדיין לא פועל.

<דרור בוימל: לעומת זאת, כששחררו מכסות לגגות, הם התמלאו תוך חודשים ספורים, ויכול שאני אפילו מפריז למעלה.

<דרור בוימל: יכול להיות שזה אפילו לקח כמה שבועות.

<דרור בוימל: אם רק יתחילו לטפל בנושא של גגות, הפוטנציאל הוא אדיר.

<דרור בוימל: יש מאות - - -

איתן כבל: מי זה אמור?

איתן כבל: מי זה אם רק?

<דרור בוימל: אני אסביר.

<דרור בוימל: משרד הבינוי והשיכון מטפל בסוגיות של התחדשות עירונית – תמ"א 38, שיכונים.

<דרור בוימל: כל הדברים האלה.

<דרור בוימל: ויש לו הרבה מאוד תחומים שהוא יכול לפעול ולהכניס את הנושא של גגות סולריים לתחומים שבהם הוא עוסק: בתחומים של בנייה חדשה, בתחומים של בנייה קיימת, בתחומים של התחדשות עירונית, והפוטנציאל הוא אדיר.

<דרור בוימל: ואני חושב שאם הוא רק ייכנס פנימה ויתחיל לעבוד בתחום, אנחנו נוכל להגיע רחוק.

איתן כבל: אוקיי.

איתן כבל: תודה.

איתן כבל: תודה.

איתן כבל: מר אלעד הוכמן, סטודנט ממגמה ירוקה.

איתן כבל: ולאחריו, מר אסי לוינגר.

איתן כבל: בבקשה.

<אלעד הוכמן: תודה רבה.

<אלעד הוכמן: תודה רבה, אדוני היושב ראש.

<אלעד הוכמן: קודם כל, אני מאוד שמח שחלה הצלחה במקום של הצעת החוק, ולחייב באמת, דרך חקיקה, את הממשלה לעמוד בהחלטות שלה.

<אלעד הוכמן: אני רק רוצה באמת לראות, כמו שעורך הדין עמית ברכה אמר.

<אלעד הוכמן: השאלה אם זה לא ייצור מרוץ לתחתית לגבי החלטות הממשלה.

<אלעד הוכמן: וכאן צריך באמת לבוא ולוודא שההחלטות האלה יהיו שאפתניות ככל שניתן.

<אלעד הוכמן: אני אגיד יותר מזה, ואני מאוד מסכים עם מר דרור בוימל מהחברה להגנת הטבע: בשדולה הסביבתית-חברתית אחרי פריז קיבלנו את אמנת האקלים, שנכתבה על ידי ארגונים ואזרחים בכל הארץ.

<אלעד הוכמן: ואחד הדברים שהסכמנו עליהם, שבמקביל למעבר לאנרגיות מתחדשות, תהיה גם מחשבה מאוד חשובה על השטחים הפתוחים ואפס פגיעה בשטחים פתוחים, ולכן אנחנו באמת מאמינים שיש פה.

<אלעד הוכמן: פוטנציאל הגגות הוא הדבר הנכון והחשוב ביותר.

<אלעד הוכמן: אני אגיד גם שהערך שלו זה כלי לצמצום פערים.

<אלעד הוכמן: למעשה, לאפשר הכנסה פנויה לאנשים במסגרת התחדשות עירונית; במסגרות כמו, למרות שאנחנו נלחמים בהם, אבל גם בותמ"ל וגם בות"ל, לבוא ולאפשר את המכסות האלה בצורה שהיא מהירה, בצורה שהיא יכולה לבוא כמה שיותר מהר.

<אלעד הוכמן: אני אסיים.

<אלעד הוכמן: יש איזשהו אלמנט מול משרד התשתיות הלאומיות, האנרגיה והמים לאחרונה, שהנושא של המכסות מול תחרות.

<אלעד הוכמן: יש מקום לפתיחה כמה שיותר גדולה של המכסות כדי גם לייצר תחרות בחברות הגדולות.

<אלעד הוכמן: אני חושב שלא רק חברת החשמל צריכה ויכולה לעשות את המערכות האלה, אלא צריך כמה שיותר פתיחה של המכסות.

<קריאה: חברת החשמל לא עושה מערכות - - -

<אלעד הוכמן: אני מתחבר ליעדים של התכנית הלאומית.

<קריאה: לא, לא, היא לא עושה.

<קריאה: זה הכול יזמים פרטיים.

<קריאה: אין היום בחברת החשמל.

איתן כבל: בוא לא נפתח את הדיון סביב העניין הזה.

איתן כבל: יש גישה שאומרת: עד שהצלחנו לתת את זה לגורמים אחרים.

איתן כבל: אבל בוא לא.

איתן כבל: תודה, מר אלעד הוכמן.

איתן כבל: אנחנו מדברים עכשיו על מר אסי לוינגר.

<אסא לוינגר: כן.

<אסא לוינגר: אוקיי.

<אסא לוינגר: תודה רבה על הזכות.

<אסא לוינגר: אנרג'יקס זאת חברה ציבורית שמשקיעה רק בפרויקטים באנרגיות מתחדשות.

<אסא לוינגר: החברה נסחרת בשווי של בערך 900 מיליון שקל.

<אסא לוינגר: וכנראה שאנחנו החברה הציבורית הגדולה ביותר בתחום.

הדברים לפרופורציה: אנחנו, חמש שנים, מפתחים פרויקטים של רוח במדינת ישראל.

הדברים לפרופורציה: נתקלים בכל קיר אפשרי.

הדברים לפרופורציה: כדי להחזיק את עשרות העובדים שלנו נאלצנו לרעות, לעבור לעבוד אצל הגויים.

הדברים לפרופורציה: בשנת 2015 ובשנת 2016 אנחנו משקיעים מיליארד שקל בפולין, בחוות רוח.

הדברים לפרופורציה: אנרג'יקס בונה את חוות הרוח הגדולה בפולין, וצריך לשים את זה על השולחן.

הדברים לפרופורציה: הרוח בפולין לא יותר טובה מהרוח בישראל.

הדברים לפרופורציה: איכות הרוח בישראל טובה כמו איכות הרוח בפולין.

איתן כבל: תודה, מר אסי לוינגר.

איתן כבל: אני חושב שזה כתוב ביעד.

איתן כבל: כאילו המשרד.

איתן כבל: המשרד - - -

<אסא לוינגר: כן, אבל צריכים להרים את הכפפה.

איתן כבל: הם צריכים לדעת את זה, אתה אומר.

<קריאה: להרים.

<אסא לוינגר: צריך להרים את הכפפה.

איתן כבל: אוקיי.

איתן כבל: מר יוסי יהודיין.

<יוסי יהודיין: יוסי יהודיין.

<יוסי יהודיין: יזם בטורבינות רוח קטנות.

<יוסי יהודיין: בעצם, מה שאני מבקש זה לפנות ליוזמי הצעת החוק ולבקש להכניס את טורבינות הרוח הקטנות גם בהצעת החוק.

<יוסי יהודיין: הגרפים - - - קודם, בתחילת ההרצאה שלו, מסכמים את זה בצורה הטובה ביותר.

<יוסי יהודיין: אין שום הקצאה של - - - שבעצם התממש באחוז כל כך קטן כמו טורבינות הרוח הקטנות.

<יוסי יהודיין: אם הייתם מראים כמה הטכנולוגיה הזאת מומשה, לא היה קיים בכלל גרף.

<יוסי יהודיין: הסיבה העיקרית היא רגולציה לא מידתית שיש על הענף.

<יוסי יהודיין: תודה רבה.

איתן כבל: תודה לך.

איתן כבל: מר נתנאל היימן.

<נתנאל היימן: כן.

<נתנאל היימן: שלום.

<נתנאל היימן: תודה.

<נתנאל היימן: רק פרמטר שחסר, לפי דעתנו, בדיון פה: דיבר האדון על תעריפי ההזנה ומר יובל זוהר דיבר גם על הנושא של רשות מול הרשת, ומה העלויות של כל הסיפור הזה?

<נתנאל היימן: זאת אומרת, איפה ההשפעות על תעריפי החשמל, השפעות על הצרכנים?

<נתנאל היימן: וזה לא חלק מהדיון פה.

<נתנאל היימן: זאת אומרת, אפשר להגיד 17%, 20%, 30%.

<נתנאל היימן: לכל הדברים האלה יש מחיר וזה לא מוצג.

איתן כבל: תודה, מר נתנאל היימן.

איתן כבל: מר יורם זמוש, בבקשה.

איתן כבל: שם ותפקיד לפרוטוקול.

<יורם זמוש: אני יזם, מוותיקי הענף הזה.

<יורם זמוש: ממקימי איגוד החברות הסולריות, ושבע מאבקים ובעיקר כישלונות.

<יורם זמוש: ההחלטות שהבאתם הם באמת מהפכה, הם ברכה.

<יורם זמוש: אתם, שניכם, ראויים להרבה יישר כוח.

<יורם זמוש: אנחנו הולכים למרוץ, שנוכל להציע חשמל סולרי בהיקפים שמתחרים ואפילו מייתרים מאמצים נוספים בתחום הגז.

<יורם זמוש: אנחנו יכולים לייצר 8,000 מגה-ואט, 10,000 מגה-ואט.

<יורם זמוש: זאת אומרת, 8 גיגה ואט, 10 גיגה ואט.

<יורם זמוש: חשמל סולרי בנתונים הקיימים, בשטחים הקיימים, בתמ"א 10/ד/10 – הכול קיים.

<יורם זמוש: הבעיה העיקרית שצריך כרגע לטפל בה היא החבר'ה שלנו מרשות מקרקעי ישראל, החברים הטובים שלנו מרשות מקרקעי ישראל, שבאמת עדיין לא בנויים לתחרות על תעריפי החשמל.

<יורם זמוש: תעריפי החשמל הזולים, הרבה יותר זולים מהייצור הקונבנציונלי.

<יורם זמוש: הרבה יותר זולים.

<יורם זמוש: אנחנו רוצים לייצר היום ב-25 אגורות, ב-26 אגורות, בהיקפים ענקיים.

איתן כבל: תודה, מר יורם זמוש.

<קריאה: זה לא נכון.

<יורם זמוש: לכן לרשות מקרקעי ישראל אין אף פרוטה אחת לחפש שם.

איתן כבל: מר יורם זמוש, תודה.

איתן כבל: המשרד להגנת הסביבה – משפט.

איתן כבל: שם ותפקיד.

<רן סלבצקי: עורך הדין רן סלבצקי מהלשכה המשפטית במשרד להגנת הסביבה, ואיתי הגברת רעות רבי מאגף איכות האוויר.

<רן סלבצקי: אנחנו מברכים על הכוונה לעגן בחקיקה את הנושא החשוב של אנרגיות מתחדשות, לרבות היעדים שהממשלה מחויבת להם בפורומים בינלאומיים, ואנחנו מחויבים אליהם.

<רן סלבצקי: כמובן שהייתה בהם ממד של פשרה מבחינתנו.

<רן סלבצקי: ואנחנו מברכים על דברי משרד התשתיות הלאומיות, האנרגיה והמים, על כך שהם ינסו לעמוד ביעדים אף גבוהים יותר.

<רן סלבצקי: זהו.

<רן סלבצקי: אני חושב שאין מה להכביר מילים בתועלות הסביבתיות לאנרגיות מתחדשות.

איתן כבל: תודה.

איתן כבל: מר אורי ליברמן.

איתן כבל: שם ותפקיד.

<אורי ליברמן: אורי ליברמן מגולן סולאר, יועצים לאנרגיה סולרית.

<אורי ליברמן: מלווים הרבה מועצות וגופים שרוצים להקים.

<אורי ליברמן: ואני רוצה להציע להצעת החוק שגופים שמתכננים, מוניציפאליים, מועצות שמתכננות מבנים קיימים, שכבר יתכננו את זה עם אנרגיה סולרית מראש.

<אורי ליברמן: אתה עכשיו מתכנן מבנה, אתה מקים אולם ספורט, מפעל הפיס אפילו, וכל מיני גופים שמתכננים מבנים חדשים – שכולם יתוכננו עם אנרגיה סולרית מראש.

<אורי ליברמן: אחר כך הם יבצעו ותקציבים וכאלה.

<אורי ליברמן: אני חושב שזה יכול להוסיף הרבה.

איתן כבל: וזה חשוב שזה יהיה ככה.

איתן כבל: מישהו צריך אבל, בדרג ממשלתי, אדוני המנכ"ל, לשים את זה.

איתן כבל: זה לא ברוח הקודש.

איתן כבל: אם לא יהיה מישהו שיידע לבוא ולהגיד: חברים יקרים, אנחנו מבקשים שהחל מהתכנית הזו נושא האנרגיה המתחדשת יהיה חלק בלתי נפרד - - -

איתן ברושי: כמו שעשו עם הממ"דים.

איתן כבל: כן, כן.

איתן כבל: אני חושב שזה - - -

<אלעד הוכמן: כמו בפריז, זה יכול להיות מעוגן גם בחקיקה.

איתן כבל: בדיוק.

איתן כבל: טוב.

איתן כבל: אוקיי.

איתן כבל: מר ארנון מעוז.

<ארנון מעוז: ארנון מעוז, מנכ"ל מול תשתיות.

<ארנון מעוז: בשנת 2009 ממשלת ישראל הוציאה כוח חלוץ אדיר – החלטת הממשלה 4450 לשוק הסולרי.

<ארנון מעוז: אני מסקר את השוק הזה מעל שמונה שנים.

<ארנון מעוז: כשאני התחלתי אותו בשנת 2008, 2009, צמחו להן 120 חברות.

<ארנון מעוז: היום השוק הזה מדשדש עם בקושי 20 חברות פעילות, ש-100 נמחקו, נעלמו, מהמפה.

<ארנון מעוז: המדינה שמה מיליארדים לפתח שוק, ומחקה אותו במו ידיה.

<ארנון מעוז: וזו הסוגיה.

<ארנון מעוז: התפקיד של החקיקה הוא לתקן את המעוות הזה.

<ארנון מעוז: כי הייתה פה תעשייה והיא נעלמה, ולזה צריך לשים לב.

<ארנון מעוז: לא להסתכל על הפרטים: גגות, שדות, רוח.

<ארנון מעוז: הרגולציה מחקה את השוק הזה.

<ארנון מעוז: חד משמעית.

<ארנון מעוז: ואני אומר את זה מתוך השוק.

<ארנון מעוז: אני חושב שתפקידה של החקיקה הוא לבסס אבן דרך אמיתית לדורות הבאים.

<ארנון מעוז: משהו שיהיה בר קיימא ובר צמיחה.

<ארנון מעוז: כי יש פה מאות משפחות ואלפי עובדים שהלכו הביתה כבר.

<ארנון מעוז: בלשון עבר.

<ארנון מעוז: ואם אתם רוצים לתקן, זה הזמן.

<ארנון מעוז: תודה.

איתן כבל: תודה, מר ארנון מעוז.

איתן כבל: גברתי, רק משפט.

איתן כבל: שם ותפקיד.

<פאני ששפורטה: פאני ששפורטה.

<פאני ששפורטה: אני מנהלת אגף פרויקטים לאומיים ברשות מקרקעי ישראל.

<פאני ששפורטה: מלווה את הנושא של האנרגיה המתחדשת מאז תחילתה, עוד בתפקידי הקודם במחוז דרום.

<פאני ששפורטה: אנחנו ביקשנו להיות שותפים ולהיות חלק מהוועדה, מאחר ורוב הפרויקטים מוקמים על מקרקעי ישראל, ואנחנו רוצים רק לוודא שאכן אנחנו נהיה חלק מהוועדה.

<פאני ששפורטה: שתיים, רשות מקרקעי ישראל שותפה לכל הפרויקטים שמוקמים בקרקעות המדינה.

<פאני ששפורטה: אפשר לומר, לפי הבדיקה שלי, שסביבות כ-2,000 מגה-ואט כבר מתוכננים, למרות שרק 300 מגה-ואט, כמו שראינו, מומשו, מאחר ולמעשה אין מכסות קיימות.

<פאני ששפורטה: הרשות גם קבעה מדיניות שתאפשר את מימוש כל הפרויקטים האלה, ומאפשרת גם בשטחים החקלאיים להקים את הפרויקטים האלה, בתנאים מסוימים.

<פאני ששפורטה: לוקחת בחשבון גם את התעריפים המשתנים ואת כל העלויות המשתנות, ועל פי זה קובעת בעצם את - - -

איתן כבל: תודה.

איתן כבל: חבל שלא נתתי לך לדבר בהתחלה.

איתן כבל: אני חושב שהדברים שלך היו.

איתן כבל: הנושא הזה זה עולם ומלואו.

<קריאה: הוא קריטי.

<קריאה: הוא קריטי.

איתן כבל: אני רוצה להגיד ככה, לא כלפייך, בוודאי באופן אישי, אבל אתם אחד מאבני הנגף.

איתן כבל: זאת אומרת, בתוך כל התהליך הזה.

איתן כבל: וצריך לשים את הדברים בצורה ברורה על השולחן.

<פאני ששפורטה: אגב, בנושא רוח, איתרנו, עשינו.

<פאני ששפורטה: אנחנו גם עושים עבודה של איתור קרקעות, ויש פוטנציאל אדיר.

איתן כבל: הגברת פאני ששפורטה, אנחנו כבר, איך אומרים, אחרי המדור הפרסומי.

איתן כבל: את יכולה להעביר לנו דו"ח מסודר.

איתן כבל: אנחנו נשמח.

איתן כבל: רק אני יודע פה מהשיח.

איתן כבל: תיכף אני אסכם בקצרה את מה שיש לומר.

איתן כבל: בבקשה, חברתי, חברת הכנסת יעל כהן-פארן.

יעל כהן-פארן: טוב.

יעל כהן-פארן: אז קודם כל, כמובן, אין צורך להכביר במילים בחשיבות הנושא וחשיבות קידומו, ואני מברכת על הצעת החוק, אבל אני באמת שואלת את משרד התשתיות הלאומיות, האנרגיה והמים: למה אתם רוצים להוציא את היעדים מהחוק?

יעל כהן-פארן: את היעדים המספריים.

יעל כהן-פארן: יש לכם מטרות, יש לכם יעדים שאתם הצבתם.

יעל כהן-פארן: תראו שאתם רציניים.

יעל כהן-פארן: תכבלו את ידי הממשלה הבאה.

יעל כהן-פארן: תאר לך שבממשלה הבאה, המחנה הציוני תקים את הממשלה, והיושב ראש, חבר הכנסת איתן כבל, יהיה שר התשתיות הלאומיות, האנרגיה והמים, והוא לא ירצה אנרגיה מתחדשת.

יעל כהן-פארן: תכבלו את ידינו, אוקיי?

יעל כהן-פארן: אני אומרת: צריך שתהיה כאן אמירה ברורה.

יעל כהן-פארן: בואו נשאל ככה: למה לא לשים את ה-17%, שאתם אומרים שבזה אתם תעמדו ואפילו ביותר מכך, בחוק?

יעל כהן-פארן: תכבלו את ידי הממשלה הבאה.

יעל כהן-פארן: עכשיו, אני רוצה לדבר על הפיל שבחדר, שלא דובר בו, כי מדברים על אנרגיה מתחדשת, אבל היום בבוקר התבשרנו שהחלטתם במשרד לקבע את שריפת הפחם בישראל לעוד 25 שנה ולעשות סולקנים בתחנת הפחם בחדרה, 4-1, במקום להעביר אותם לגז.

יעל כהן-פארן: מה הקשר?

יעל כהן-פארן: צריך להבין ששריפת פחם מונעת את ההתפתחות של אנרגיות מתחדשות.

יעל כהן-פארן: כי ככל שישרפו יותר פחם זה base load.

יעל כהן-פארן: זה לא כמו תחנות גז שיכולות לעלות ולרדת בגמישות רבה יותר.

יעל כהן-פארן: זה תחנות שעובדות כל הזמן.

יעל כהן-פארן: ואם מקבעים משק פחם, משק אנרגיה שמבוסס הרבה מאוד על פחם, זה נותן מגבלה לפיתוח של המתחדשות.

יעל כהן-פארן: אז תבואו ותגידו: נכון, זה רק 50%.

יעל כהן-פארן: נפתח 50% למתחדשות.

יעל כהן-פארן: נו, באמת.

יעל כהן-פארן: אנחנו יודעים שלפי התכניות שלכם, הרי גם הגז ייקח חלק מאוד משמעותי והאנרגיות המתחדשות יישארו בשוליים.

אני אומרת: תודה רבה.

איתן כבל: תודה, תודה, חברתי, חברת הכנסת יעל כהן-פארן.

איתן כבל: אדוני המנכ"ל ירצה לומר כמה משפטים ואני אסכם?

<שאול מרידור: אני לא אפתח פה את הדיון על סולקנים 4-1.

<שאול מרידור: אני חושב שהוא דיון מהותי על משק האנרגיה ועל ביטחון אנרגטי.

<שאול מרידור: אין לו שום קשר: לא לוועד עובדי חברת החשמל ולא לחברה, בכל הכבוד לשני הגופים הנכבדים האלה.

<שאול מרידור: אנחנו לא מקבלים החלטות בדרך הזו.

<שאול מרידור: החלטה על פחם היא החלטה שקשורה לביטחון האנרגטי ועל היכולת לספק חשמל לכל המדינה, בכל מצב שהוא: בין אם הוא מצב חירום מלחמתי או מצבים אחרים.

<שאול מרידור: ובין היתר, זה אחד השיקולים בהחלטה הזאת.

<שאול מרידור: ההחלטה, דרך אגב, שמתואמת לא רק עם המשרד שלנו.

<שאול מרידור: גם עם משרד האוצר.

<שאול מרידור: גם כלכלית למשק זה נכון.

<שאול מרידור: הם היו רחוק מאוד מ-50% מהחשמל בישראל.

<שאול מרידור: אני יכול להבטיח לכם.

<שאול מרידור: דרך אגב, שר האנרגיה היחיד במדינה עד היום שהחליט להוריד באופן יזום, בהוראה, 15% משריפת הפחם, היה השר הנוכחי.

<שאול מרידור: אז לא צריך, אני חושב, להסביר לנו את העניין הזה.

יעל כהן-פארן: באופן זמני, עד שיהיו סולקנים.

יעל כהן-פארן: זו לא החלטה ארוכת טווח.

אגיד מילה: תודה רבה.

איתן כבל: תודה.

איתן כבל: תודה, אדוני המנכ"ל.

איתן כבל: אני רק רוצה לומר שמיד כשהפגרה תסתיים, אחד הנושאים הראשונים זה הרפורמה בחברת החשמל.

איתן כבל: אי אפשר כבר לכדרר את זה יתר על המידה.

איתן כבל: זה כבר, אתה יודע איך אומרים – אין.

איתן כבל: אתה יודע מה, אין לי.

איתן כבל: וואלה, אני לא מצליח לחבר את המילים הנדרשות כדי - - -

יעל כהן-פארן: פארסה.

יעל כהן-פארן: פארסה.

אומר לך: תשמע, אני אומר את זה בשיא הרצינות, אדוני המנכ"ל: יותר מכל גורם אחר היום במערכת, אני מניח את הדברים על כתפיך.

אומר לך: אני מכיר את עבודתך.

אומר לך: אני מכיר את היכולות שלך.

אומר לך: ואני אומר את זה לא כדי רק להחניף לך, אלא כדי לאתגר אותך בתהליכים האלה.

אומר לך: זה משרד, אתה יודע, שהוא ככה.

אומר לך: הוא כל כך מרכזי, אני חושב, בהווייה שלנו, ונוגע בכל כך הרבה עניינים בתהליכים כאן, ואני הייתי באמת רוצה לראות הסתערות ושאפתנות אמיתית.

אומר לך: כי מספר הנושאים שנמצאים כאן על סדר יומנו, סדר היום, ואנחנו גם נפגשים מיד אחרי כדי לדון על חלק מהם; ואתה יודע, חלק גדול מהדברים – זה יהיה, זה יהיה, זה תקוע, זה נראה, זה – זה.

אומר לך: זה יותר מדי.

אומר לך: אני לא ארחיב.

אומר לך: רק כדי לתת את זה במיקרו, ככה, את העניין: אנחנו רק העברנו לא מזמן את חוק חיבור מפעלים לגז.

אומר לך: אתה יודע, עמלנו עליו.

אומר לך: נשארנו פה.

אומר לך: כשאומרים לי: הפכנו לילות כימים, זאת לא מליצה.

אומר לך: זה לא מילים מן הפה ולחוץ.

אומר לך: אדוני היה שותף לעניינים האלה, כדי באמת להראות לשוק גם כן רצינות.

אומר לך: זאת אומרת, בסופו של עניין, כשאתה יוצא לדרך, אתה נותן את כל כולך בתוך התהליך הזה, ובבת אחת שופך על כולם מים צוננים – זה גומר את האנשים.

אומר לך: זה גומר כאן את המערכות.

אומר לך: ושמעת כאן את הדוברים השונים פה בשיחה.

אומר לך: ולכן מה שאני מבקש ממך, אני אפילו אומר את זה בתחנונים: העניין הזה של אנרגיות מתחדשות, זה כלי כל כך חשוב.

אומר לך: אם לא תיקח את זה.

אומר לך: כי אני למדתי בחיים שלי שאם לא לוקחים משהו ואומרים: זה אני – זה בסדר.

אומר לך: יש תכנית עבודה של המשרד.

אומר לך: אם אתה חושב, כמו שבעולם, כפי שהציג את זה כאן מר אסי לוינגר; אם אדוני חושב והמשרד חושב שזה באמת נושא, אז אנא, קחו אותו כנושא.

אומר לך: אם זה לא נושא, קראו לאנשים הנכבדים האלה ותאמרו להם: חברים יקרים, אל תבזבזו את האנרגיה לשכם.

אומר לך: לא תהיה לכם שום אנרגיה חלופית ואנרגיה.

אומר לך: תשמע, אנשים גם פה משקיעים כסף.

אומר לך: הציג כאן את זה מנכ"ל מול תשתיות בעניין הזה של כמה חברות תשתיות שנסגרו.

אומר לך: מ-100 ו- נשארו - - -

<ארנון מעוז: 100 חברות נעלמו.

איתן כבל: כן.

איתן כבל: נותרו 20, והם גם כן פועלות, ככה, על - - -

<עדי מינץ: פועלות בפולין.

איתן כבל: נכון.

איתן כבל: ופועלות בפולין ובמקומות אחרים.

<קריאה: - - -

איתן כבל: רק אדוני יזכור שהיעד בשנה שעברה היה 5%.

<שאול מרידור: בסדר.

<שאול מרידור: אני לא הייתי בשנה שעברה.

איתן כבל: לא, אני לא אליך.

איתן כבל: אני, עד לרגע זה, שמת לב?

איתן כבל: עד לרגע זה, רק שמתי לך יעדים.

איתן כבל: לא האשמתי אותך.

<שאול מרידור: אז אני לוקח את המטפחת שהנחת לי מתחת לחלון ואני אומר בשיא הרצינות: אלה יעדים שמבחינתי הם תכנית עבודה שלנו.

<שאול מרידור: זה נכון שיש לנו הרבה מאוד שותפים בממשלה וכולם מכובדים וכולם רציניים, אבל זו תכנית העבודה שלנו ואנחנו ניבחן עליה.

<שאול מרידור: אם נצליח – נצליח.

<שאול מרידור: אם לא – אז תוכל כבר לבוא אליי בטענות.

איתן ברושי: אדוני היושב ראש, תודה לכולם ולך במיוחד.

איתן ברושי: אבל כשיצאת, ביקשתי מממלא מקומך, אם אתה יכול לומר, אולי לא ברגע זה, שבטרם הפגרה החוק הזה יאושר במליאה.

איתן ברושי: אולי אם אפשר לקבוע שתי ישיבות רצופות כאן - - -

איתן כבל: אני יכול לומר לאדוני, אבל זה לא יקרה.

איתן ברושי: זה עכשיו תלוי בנו.

איתן ברושי: תלוי בך.

איתן ברושי: עכשיו זה תלוי בך.

איתן ברושי: אם אתה קובע ישיבות - - -

<לאה ורון: הישיבה הזאת יועדה לזה שתסגרו את כל הדברים - - -

איתן כבל: חבר הכנסת איתן ברושי, תקשיב, חברי, אני, אדוני, רוצה להגיד לך את הדבר הבא: אני מתחייב לך שאם תסיימו עד סוף הפגרה את השיח ביניכם על הסעיפים - - -

איתן ברושי: על הנוסח.

איתן כבל: הנוסח – אני מתחייב לך שזה יהיה אחד החוקים הראשונים שיועלו כאן.

איתן כבל: זה הכול.

איתן כבל: תודה.

איתן כבל: הישיבה נעולה.